Novi model fiskalizacije olakšaće rad i privredi i državi\nBeograd, 16. jun 2021.\nMinistar finansija u Vladi Republike Srbije Siniša Mali izjavio je danas da će primena novog modela fiskalizacije u Srbiji početi 1. januara naredne godine, pri čemu će njegova implementacija biti besplatna za privredu, jer će teret snositi država sa tri milijarde dinara koje su izdvojene budžetom za ovu godinu.\nMali je na skupu povodom predstavljanja novog modela fiskalizacije poručio proizvođačima hardverskih i softverskih rešenja da je proces u potpunosti otvoren i da svi imaju jednake šanse da ponude svoja tehnička rešenja.\nOn je, obraćajući se proizvođačima, istakao da je sadašnji sistem fiskalizacije uveden pre više od 15 godina, ali da je tehnologija koja se u toj oblasti može primeniti znatno napredovala, kao i da od njih očekuju nova rešenja.\nBiće vam predstavljeno jedno rešenje na kojem ćete moći da radite, kako biste što pre izaši sa novim uređajima i softverskim rešenjima kojima treba da pomognete našoj privredi. To je važno da bismo ispunili definisano, a to je da primena nove fiskalizacije počne od 1. januara sledeće godine, rekao je ministar.\nKako je objasnio, važno da se ide u korak sa vremenom, odnosno da se modernizuje ova oblast, a ovo je potpuno novi sistem koji podrazumeva da se u realnom vremenu svi podaci sa fiskalnih kasa slivaju u Poresku upravu.\nPrema njegovim rečima, to će omogućiti bolju kontrolu, ali i unaprediti borbu protiv sive ekonomije i borbu za naplatu poreza.\nMinistar je podsetio na to da, uz Zakon o fiskalizaciji, Zakon o elektronskom fakturisanju predstavlja deo strukturnih reformi koje će značajno uticati na poboljšanje poslovnog ambijenta u Srbiji.\nUvođenje e-faktura je važan korak ka podizanju konkurentnosti naše privrede. To je još jedna inicijativa koju smo započeli, a pre mesec dana predstavili smo i taj novi sistem, predočio je Mali.\nOn je najavio da uvođenje e-faktura počinje 2022. godine, a predviđeno je da ove fakture koriste sva preduzeća koja su u obavezi PDV-a, bez obzira na to da li rade u javnom ili privatnom sektoru.\nMali je poručio da od proizvođača očekuje da u narednom periodu otkriju eventualne nedostatke sistema, kako bi što pre bili ispravljeni i napomenuo da je do početka primene ostalo još šest meseci.\nMinistar je tom prilikom u testnom okruženju izdao i prvi fiskalni račun u novom sistemu fiskalizacije.\nProizvođačima hardverskih i softverskih rešenja, pored Malog, obratili su se i direktorka Poreske uprave Dragana Marković, predsednik Privredne komore Srbije Marko Čadež, kao i implemetator projekta, direktor „Telekoma Srbija“ Vladimir Lučić, a potom im je predstavljeno tehničko rešenje za fiskalne kase.\nMarković je istakla da je projekat nove fiskalizacije zapravo nastavak programa transformacije i digitalizacije koji je započet, podsetivši na to da je Poreska uprava u prethodnom periodu digitalizovala sve poreske prijave, upite stanja, uverenja i mnoge druge obrasce.\nPrema njenim rečima, projekat je u skladu sa opredeljenjima i aktivnostima Vlade Srbije na polju digitalizacije čitave državne uprave.\nU narednom periodu, Poreska uprava će, zajedno sa Ministarstvom finansija, učiniti sve da se novi model fiskalizacije implementira u za to predviđenim rokovima, poručila je Marković.\nOna je uputila poziv proizvođačima da osmisle rešenja i da se prijave za dobijanje odobrenja za upotrebu elektronskog fiskalnog uređaja, koji je usklađen sa novim normativnim aktima i propisima.\nČadež je ukazao na to da nova fiskalizacija privredi omogućava uštede, a pomaže i u razvijanju novih poslovnih modela, ocenivši da ona predstavlja veliki korak u borbi za konkurentnost srpske privrede.


Ključne utakmice za Zvezdu i Partizan : Nadlanu.com\nKljučne utakmice za Zvezdu i Partizan\nObjavljeno 20. maja 2011. / 13:33:54\nBEOGRAD, 20. maja 2011. (Beta) - Trener Partizana Aleksandar Stanojević rekao je u petak da njegova ekipa sa mnogo samopouzdanja dočekuje utakmicu protiv Čukaričkog, koja je, kako je ocenio, ključna za odbranu šampionske titule, dok njegov kolegaa trener Crvene zvezde Robert Prosinečki očekuje tradicionalno teško gostovanje u Čačku.\n"Svaka utakmica do kraja je ključna i očekujemo veliku podršku navijača, pogotovo što će biti poslednja na našem stadionu ove sezone. Obazrivi smo i spremni na sve što može da se dogodi, moramo biti strpljivi, bez obzira u kom pravcu će se odvijati meč. Taj duel nas može približiti cilju i to će nam biti dodatni motiv - da trasiramo put ka tituli", rekao je Stanojević na konferenciji za novinare u Beogradu.\nFudbaleri Partizana u subotu od 19 sati na svom stadionu igraju protiv Čukaričkog, utakmicu 28. kola Super lige Srbije. Tri kola pre kraja prvenstva Partizan ima 69 bodova, tri više od drugoplasirane Crvene zvezde, koja igra u Čačku protiv Borca.\n"Ja sam uvek obazriv, cenim svaku ekipu i trenera. Pripremamo se za Čukarički kao za ulazak u Ligu šampiona. Poštujem ih, pošteno rade, njihove poslednje utakmice bile su neizvesne. Daleko od toga da se nekoga plašimo ili strepimo. Mi smo šampioni, osvajači Kupa i učesnici Lige šampiona. Postigli smo više od 100 golova ove sezone, nikoga se ne plašimo", rekao je on.\nCrvena zvezda i Borac sastaće se u subotu u 15.00 u Čačku, u utakmici 28. kola Super lige Srbije.\n"Crvena zvezda po tradiciji ne igra baš najbolje u Čačku. Verujem, ipak, da je moja ekipa spremna da pobedi Borac. Imamo veliki motiv da ostanemo u trci sa Partizanom za prvo mesto, ali ako već ne budemo prvaci, onda barem da sačuvamo drugu poziciju, koja donosi kasniji početak kvalifikacija za Ligu Evropa", kazao je Prosinečki novinarima u Beogradu.


Sve javne tužioce u Srbiji ubuduće će birati isključivo Visoki savet tužilaca (VST), a uzimajući u obzir prvi predlog Ministarstva pravde iz januara ove godine i preporuke Venecijanske komisije, kaže ministarka pravde Nela Kuburović.\nFinalna rešenja za Nacrt ustavnih amandmana u septembru će biti predati Vladi Reublike Srbije, a ministarka navodi da će Narodna skupština biti nadležna samo za izbor Vrhovnog javnog tužioca (sadašnjeg Republičkog javnog tužioca - RJT), i podseća da je prvim Nacrtom ustavnih amandmana iz januara ove godine Ministarstvo pravde predložilo upravo to rešenje.\nImajući u vidu preporuke Venecijanske komisije (VK) i potrebu za jačanjem nezavisnosti samostalnosti tužilaštva, Kuburović kaže da će postupak izbora javnih tužilaca biti u isključivoj nadležnosti Visokog saveta tužilaca.\nKada je reč o izboru pet nesudijskih članova Visokog saveta sudstva (VSS) i VST, u skladu sa preporukom Venecijanske komisije, ustavnim amandmanima će biti predloženo da se biraju samo kvalifikovanom većinom od 3/5 svih narodnih poslanika u Skupštini Srbije.\n- Ukoliko na taj način ne budu izabrani svi članovi VSS i VST, onda će Komisija od pet članova biti nadležna da bira buduće članove iz reda pravnika - ukazala je Kuburović, i naglasila da se iz Nacrta briše kvalifikovana većina od 5/9 svih poslanika, u skladu sa primedbom VK.\nKada je u pitanju predlog Ministarstva pravde da se VSS i VST raspuštaju ako ne donesu određene odluke u roku od 30 dana, ministarka je ukazala će taj amandman biti usklađen sa mišljenjem VK, tako što će biti taksativno navedene situacije u kojima odluka mora da se donese u datom roku, odnosno kada dolazi do raspuštanja tih tela.\nVK, kako je dodala, nije bila izričita da treba da se briše odredba koja se tiče raspuštanja VSS i VST, već da treba da se precizira ako VSS ostane u sastavu kakav je predložen Nacrtom (pet sudija - pet istaknutih pravnika). Ona je najavila da će u skladu sa mišljenjem VK biti precizirani i razlozi za razrešenje javnih tužilaca i sudija, koji se tiču disciplinskog postupka i nesavesnog vršenja sudijske, odnosno tužilačke funkcije, pored već navedenih razloga.\nMinistarka je ukazala da je neujednačena sudska praksa jedan od većih problema u pravosuđu koji Srbija godinama pokušava da reši, te da treba da i to pitanje da se reguliše Ustavom, kao izuzetno važno, posebno za građane Srbije.\nU finalnim rešenima ustavnih amandmana po savetu VK će biti regulisano i pitanje odnosa tri grane vlasti u pravcu jačanja nezavisnosti sudske vlasti, iako se Ministarstvo pravde do sada nije bavilo tim pitanjem jer to nije bilo u nadležnosti.\n- Smatramo da treba usvojiti i tu preporuku VK, pa će biti predložena i izmena te odredbe u Ustavu na način na koji je preporučila VK u pravcu jačanja nezavisnosti sudske vlasti - naglasila je Kuburović.\n- Ministarstvo pravde će u potpunosti ispoštovati sve preporuke VK i implementirati ih u ustavne amandmane kako se i obavezalo u toku javne rasprave, kao što se obavezala i predsednica vlade tokom posete eksperata VK u maju - napomenula je Kuburović.\nPrema njenim rečima, Srbija će se sada prvi put suočiti sa procedurom za izmenu važećeg Ustava, koji nije menjan od njegovog donošenja 2006. godine. Kaže i da je Odbor za ustavna pitanja Narodne skupštine nadležan da sprovodi postupak za izmenu Ustava ispred Parlamenta, i da očekuje da će tokom jeseni u Narodnoj skupštini biti organizovane javne debate i javna slušanja jer, kako je istakla, Ustav mora da se usvoji dvotrećinskom većinom.\nMinistarka podseća da je za izmenu Ustava potrebna dvotrećinska većina svih poslanika što, objašnjava, znači da treba postići konsenzus i sa opozicionim strankama ukoliko bude prihvaćeno da se Ustav izmeni.\nIzvor: Vebsajt Blic, 11.08.2018.


Novi model “Tesle” – početna cena 39.000 dolara – Radio Televizija 022 – Stara Pazova\nNovi model “Tesle” – početna cena 39.000 dolara\nAmerička automobilska kompanija “Tesla” predstavila je u Kaliforniji novi model, električni terenac “model Y”, čija će početna cena iznositi 39.000 dolara.\nDirektor kompanije Ilon Mask je izjavio da će se kompaktni SUV, izrađen na platformi “modela 3”, prvo pojaviti u verziji sa većim dometom od 482 kilometra, po ceni od 47.000 dolara, prenosi agencija Rojters.\nStandardna verzija, koja će biti dostupna u 2021. godini, koštaće 39.000 dolara, uz domet od 370 kilometara. Uz trošak od dodatnih 3.000 dolara vozila je moguće konfigurisati kako bi imala sedam mesta.\nNakon predstavljanja najnovijeg modela, na internet stranici “Tesle” ponuđena je opcija “dizajniranja i naručivanja” skupljeg modela sa većim dometom koji će biti dostupan sledeće godine.\nZa naručivanje vozila potrebno je polaganje depozita od 2.500 dolara.\nMali terenci su najbrže rastući segment prodaje automobila u SAD i Kini.\nKompanija “Tesla” je do sada imala slabiju konkurenciju na području sedana, ali je primetno zagrevanje na tržištu električnih terenaca, ocenjuje britanska agencija.\nDirektor Tesle upozorio radnike: Imamo novca za još…\nSvetski dan bubrega – u Staroj Pazovi na…\nTagautomobil elektronika proizvodnja tesla trziste\nU Dečijoj bolnici uskoro oftalmološka služba


Jeziv snimak žene koju talibani bičuju (VIDEO) - IndeksOnline.rs\nNaslovna PLANETA Jeziv snimak žene koju talibani bičuju (VIDEO)\nJeziv snimak žene koju talibani bičuju (VIDEO)\nKABUL – Žene iz Avganistana sa strahom i neizvesnošću gledaju na budućnost dok talibani preuzimaju vlast u Avganistanu. Još uvek su živa sećanja na način života koji su žene u ovoj zemlji morale da vode tokom perioda od 1996. do 2001. godine.\nTalibani su do 1996. godine preuzeli kontrolu nad većim delom zemlje i nametnuli strogu verziju šerijata ili islamskog zakona.\nFuture of #Afghanistan . #KabulHasFallen pic.twitter.com/OLlHTTotRb\n— Rahul Jha (@JhaRahul_Bihar) August 16, 2021\nGrupa je optužena za brutalno sprovođenje šerijata, sa javnim pogubljenjima za osuđenje za ubistvo ili preljubu i amputacijom za one koji su proglašeni krivim za krađu. Muškarci su morali da puštaju bradu, a žene da nose burku koja pokriva celo telo.\nNa društvenim mrežama je osvanuo snimak navodno iz Avganistana, na kojem se vidi kako taliban mučki bičuje ženu koja nosi burku. Njeni krici lede krv u žilama, a okupljena masa samo nemo posmatra šta se dešava pred njima.\nWhat future will Taliban bring to Afghanistan pic.twitter.com/MvuLhNX1oR\n— Asaad Hanna (@AsaadHannaa) August 15, 2021\nPojedini svetski mediji su pisali o tome da su talibani u pojedinim provincijama koje su osvojili već počeli da odvode devojčice iz njihovih domova kako bi se udale za talibanske borce.\nDžihadistički komandati naredili su imamima u područjima koja su zauzeli da im donesu spisak neudatih žena starosti od 12 do 45 godina, kako bi se njihovi vojnici oženili njima jer ih smatraju ratnim plenom koji treba da podele pobednici.\nThe streets of #Kabul #Afghanistan #AfghanWomen #TalibanTakeover pic.twitter.com/sZtzuX7fcq\n— Gaayatree Sneha Sharma (@GaayatreeSneha) August 16, 2021\nBorci su išli do vrata do vrata kako bi potražili svoje „nagrade“, a čak su i pregledali porodične garderobe kako bi ustanovili uzrast devojčica pre nego što ih prisile na seksualno ropstvo.\nPrethodni tekstTuristi sa Balkan spasili turizam u Albaniji\nSledeći tekstLetnji novopazarski vašar 2021. od 27. do 31. avgusta\nMala studija o kombinaciji AstraZeneke i Sputnjik vakcina


► Sloga: Vlada da povuče uredbu o Odbrambenoj industriji Srbije\nSindikat Sloga zatražio je danas da Vlada Srbije povuče uredbu o formiranju Kompanije "Odbrambena industrija Srbije" i da javni tužilac konačno pokrene istragu o malverzacijama u namenskoj industriji.\n"Zahtevamo da Vlada Srbije odmah povuče spornu uredbu, a javni tužilac konačno pokrene istragu o malverzacijama o čemu naveliko govori i domaća i svetska javnost, ali ne i naše državno tužilaštvo koje uporno o ovoj temi ćuti", navedeno je u saopštenju Sloge.\nKompanija "Odbrambena industrija Srbije" formirana uredbom Vlade Srbije, koju sačinjavaju fabrike Namenske industrije i one koje se bave pružanjem usluga specijalne namene, pokušaj je da se objedinjavanjem prikriju sve dosadašnje nezakonite radnje i malverzacije u vojnoj industriji i da se ona pretvori u privatno vlasništvo, ocenjuje Sloga.\n"Sloga" je dodala da je uredba "toliko štetna za državu jer utire put ka totalnoj privatizaciji celokupne vojne industrije, gde će privatno vlasništvo na osnovu takozvane dokapitalizacije u jednom momentu biti potpuno dominantno".\n"U tom statusu za radnike koji još uvek rade će nastati pakao, jer slede lakša otpuštanja, a za trgovce oružjem i svetske mešetare to će biti raj", navedeno je u saopštenju.\nIzjava premijerke Ane Brnabić da "Srbija više nije zemlja jeftine radne snage i da se to više ne može isticati kao njena komparativna prednost u privlačenju stranih investicija" je...\nUdruženi sindikati Srbije "Sloga" zatražili su hitnu smenu direktora fabrike "Milan Blagojević – Lučani" Radoša Milovanovića i kompletnog Upravnog odbora fabrike, kao i...


source.ba | BiH ne treba Open Balkan, njime Vučić ubija evropsku perspektivu utvrđenu Berlinskim procesom\nIz dobro obaviještenih izvora bliskih evropskoj administraciji u Briselu, Patria saznaje da iz međunarodnih krugova Bosni i Hercegovini stižu poruke da se makne od „Mini Šengena“ koji je ovih dana preimenovan u "Open Balkan".\nOdluka iz Beograda: Edinu Vranju određen pritvor\nSporazum između Srbije, Albanije i Sjeverne Makedonije shodno tome je samo novo „guranje prsta u oko“ EU s kojom je već ranije, u okviru Berlinskog procesa dogovorena identična priča koja uključuje šest balkanskih zemalja (Western Balkans Six), što je potpisano u Sofiji 10. novembra 2020. godine pod nazivom - Zajedničko regionalno tržište ili skraćeno CRM.\nOpen Balkan je iz te perspektive čisto politički projekat kojim se bildaju mišići regionalnih lidera od kojih svako ima svoje razloge da se „obračuna“ s briselskom administracijom. Predsjedniku Srbije evropske integracije nikada nisu bile prioritet već mu je važno da zadrži sliku regionalnog lidera održavajući tako i dalje snažan upliv Rusije, ali i Kine u razvoj dešavanja na Balkanu - piše agencija Patria.\nS druge strane predstavnici Sjeverne Makedonije i Albanije liječe frustraciju zbog blokada kojima se odgađa pokretanje pristupnih pregovora pregovora za članstvo ovih zemalja u EU, iako su obje zemlje ispunile tražene uslove za pokretanje pregovora. Neosporno je da Bosni i Hercegovini treba što bolja regionalna saradnja koja će osigurati poštivanje četiri osnovna EU prava, a to su: sloboda kretanja roba, ljudi, kapitala i usluga. U tom pravcu BiH je zajedno sa ostalim zemljama Balkana pod okriljem EU, a u sklopu Berlinskog procesa u Sofiji pristupila sporazumima koji se odnose na ova pitanja, potpisujući pristupanje Zajedničkom regionalnom tržištu. Tada su Bosna i Hercegovina, Crna Gora, Srbija, Sjeverna Makedonija, Albanija i Kosovo potpisali sporazum i pristali da administrativni centar tog procesa bude Centar za regionalnu saradnju (RCC) koji ima sjedište u Sarajevu, a da centar za ekonomsku saradnju bude CEFTA čije sjedište je u Briselu. S obzirom da egocentrični predsjednik Srbije ne može podnijeti da se sve ne vrti oko njega jasno je odakle vjetar puše za Open Balkan. Da politike u BiH koje nisu nasjele na priču Aleksandra Vučića ne propuštaju „posljednji voz“ pokazala je i posjeta državnog sekretara u Ministarstvu vanjskih poslova Savezne Republike Njemačke Miguela Bergera našoj državi. Tom prilikom Berger je bez uvijanja, članovima Predsjedništva BiH koji su se s njim željeli sastati, jasno poručio da „Mini Šengen“ nije dio Berlinskog procesa kroz koji se garantuje i podrška EU regionalnom povezivanju.\nPonašanje Dodika, ali i predsjedavajućeg Vijeća ministara BiH Zorana Tegeltije koji se „pravi lud“ moglo bi se posmatrati i kao dio agende o stvaranju „srpskog svijeta“ koji bi BiH rado odvojio od evropskih integracija - piše agencija Patria.\nPrema informacijama Patrije do kraja jeseni će na osnovu dogovorenog u Sofiji svakako biti implementirano kretanje građana zemalja potpisnica samo uz korištenje lične karte što već koordiniraju CEFTA i RCC. Znaju to i predstavnici Srbije, Albanije i Sjeverne Makedonije, ali očigledno žele sebi prigrabiti određene političke benefite. Nakon toga ubrzo se treba implementirati i dio dogovora o bržem protoku roba na graničnim prelazima jer se uveliko radi na uspostavljanju Zelenih koridora na graničnim prelazima (Green Lanes) kako bi kamioni sa robom brže prelazili međudržavne granice. Sve u okviru potpisanog Zajedničkog regionalnog tržišta (CRM), što nije isto što i "Mini Šengen" već je puno bolja i korisnija priča za BiH, posebno jer se radi pod okriljem EU unutar Berlinskog procesa.\nIz svega navedeno jasno je da BiH nije propustila „posljednji voz“ za ekonomski napredak već je zahvaljujući „razumnom“ dijelu politika, potpisujući Zajedničko regionalno tržište i istovremeno odbijajući "Mini Šengen" ostala u vozu koji možda ne ide dovoljno brzo, ali će sigurno stići do zacrtanog cilja, a to su EU i NATO integracije.\nTagovi: VučićBiHOpen Balkan


Gosti ne znaju za poraz od ovog rivala punih 6 godina! - Sportske novosti\nNaslovna H2H Gosti ne znaju za poraz od ovog rivala punih 6 godina!\nGosti ne znaju za poraz od ovog rivala punih 6 godina!\nDanas od 16 časova odigraće se utakmica 39. kola engleske League Two u kojoj će se sastati Stevenage i Colchester United.\nStevenage se trenutno nalazi na 16. poziciji (od ukupno 24) sa 44 boda iz 37 utakmica, a zabeležili su 11 pobeda, 11 remija i 15 poraza. Kod kuće su uzeli 29 bodova iz 18 utakmica, a zabeležili su 7 pobeda, 8 remija i 3 poraza.\nColchester United se trenutno nalazi na 13. poziciji sa 52 boda iz 38 utakmica, a zabeležili su 13 pobeda, 13 remija i 12 poraza. U gostima su uzeli 22 boda iz 19 utakmica, a zabeležili su 5 pobeda, 7 remija i 7 poraza.\n12.08.17 LT Colchester Stevenage 1 : 1\n08.04.17 LT Colchester Stevenage 4 : 0\n31.12.16 LT Stevenage Colchester 2 : 4\n12.04.14 LO Stevenage Colchester 2 : 3\n26.12.13 LO Colchester Stevenage 4 : 0\n02.03.13 LO Stevenage Colchester 0 : 2\n13.10.12 LO Colchester Stevenage 1 : 0\n20.03.12 LO Stevenage Colchester 0 : 0\nOve dve ekipe do danas su se sastale ukupno 9 puta, a ekipa Colchestera nije pretrpela poraz ni na jednoj od poslednjih 8 utakmica, pošto su ostvarili čak 6 pobeda i 2 remija.\n[X2] 1,45 (8 od poslednjih 8)\n 2,60 (6 od poslednjih 8)\nPrethodni tekstDomaćini uvek imaju ogromnu prednost!\nSledeći tekstGolova ni danas ne bi trebalo da zafali!


Nakon prvih Smernica o porezu na dodatu vrednost (PDV) koje su sačinjene u junu 2011. godine, TACSO Smernice o PDV se redovno ažuriraju.\nInformacije unutar ovog skupa smernica o oslobađanju od PDV-a za zemlje Instrumenta pretpristupne pomoći (IPA) TACSO kancelarija je sakupila u svakoj zemlji, a Regionalna TACSO kancelarija objedinila. Informacije su zasnovane na specifičnim zahtevima svake zemlje u smislu oslobađanja od PDV-a za projekte koje finansira Evropska unija/IPA.\nNapominjemo da su iskazi dati u smernicama predočeni kao neformalni saveti, po najboljem saznanju autora i u dobroj veri. Oni nužno ne odražavaju stavove Evropske unije i/ili SIPU International AB i svih TACSO kancelarija.\nPreuzeti: Smernice o procedurama za oslobođenje od PDV-a za projekte koji se finansiraju iz sredstava Evropske unije u IPA zemljama – januar 2016. godine\nSIPU International AB kao i TACSO kancelarije odriču se svake odgovornosti za efekte saveta čija je upotreba isključiv rizik primalaca. Za više informacija kontaktirajte imenovane institucije u vašoj zemlji.\nU slučaju komentara ili izmena, kontaktirajte nacionalnu ili regionalnu TACSO kancelariju.\nSmernice iz 2011, 2013. i 2015. godine mogu se naći na odgovarajućim linkovima.


Kad Niš neće, ima ko hoće! Na jesen šesta linija Ryanaira iz Banja Luke\nNajveća niskotarifna avio-kompanija u Evropi, Ryanair potvrdila je da od 26. oktobra počinje letove na liniji Banja Luka - Milano (Bergamo). Ovo je šesta linija koju za manje od dve godine uvodi irska niskotarifna avio-kompanija sa aerodroma u Banja Luci\nJedna od najvećih evropskih niskotarifnih avio kompanija Ryanair, zvanično je potvrdila da će ove jeseni uvesti novi let sa aerodroma Banja Luka za Milano-Bergamo.\nOvo je šesta po redu linija koju uvodi ova kompanija iz Banja Luke za manje od dve godine. Ryanair će tako pored Milana iz Banja Luke leteti i do Berlina, Brisela, Frankfurta, Memingena, kao i do Beča preko svoje ćerke kompanije Lauda.\nOvo je prvi put da banjalučki aerodrom ima više letova nego Niš kompanijom Ryanair koja je prvi put poletela sa aerodroma Konstantin Veliki 2016. godine.\nPodsetimo, irska avio-kompanija Ryanair nije dobila dozvolu direktorata civinlnog vazduhoplovstva Republike Srbije za letove iz Niša do Frankfurta, kada je optužila srpske vlasti da blokiraju njen razvoj iz Niša zbog monopola Air Serbije, o čemu smo ranije pisali.


Ligaši usamljeni: Novi Sad će sarađivati sa Istočnim Sarajevom, kritike opozicije na račun LSV\n22.07.2021.\t• Novi Sad\t• 10\nPredlog odborničke grupe "Vojvođanski front - Liga socijaldemokrata Vojvodine" da se povuče inicijativa o saradnji sa Istočnim Sarajevom odbijen je na današnjoj sednici gradske skupštine.\n21.07.2021.\t• Novi Sad\t• 42\nČanak: Kosovo nije u Srbiji\n05.03.2017.\t• Info\t• 23\nBudući predsednički kandidat Lige socijaldemokrata Vojvodine Nenad Čanak izjavio je da je Kosovo priznato kao nezavisna država i da više nije u sastavu Srbije.\nFOTO: LSV tvrdi da NIS ugrožava vojvođanske paore\n04.03.2017.\t• Info\t• 15\nLiga socijaldemokrata Vojvodine upozorila je da Naftna industrija Srbije (NIS) u nekoliko vojvođanskih opština ovih dana vrši istraživanje novih izvora nafte i gasa o čemu su vlasnici njiva nedovoljno obavešteni.\nČanak: I Liga će dati kandidata samo da Vučić ne pobedi\n23.02.2017.\t• Info\t• 26\nInteres Lige socijaldemokrata Vojvodine je da Aleksandar Vučić ne bude predsednik Srbije i ova partija je spremna da učini sve u svojoj moći da do toga ne dođe, najavio je predsednik LSV Nenad Čanak.\n08.01.2017.\t• Info\t• 22\nLSV: Kvislinzi se proglašavaju herojima i oslobađaju krivice\n05.11.2016.\t• Info\t• 17\nLiga socijaldemokrata Vojvodine saopštila je da se protivi poslednjem pokušaju rehabilitacije dokazanih saradnika fašista iz Drugog svetskog rata.\nBajić: Direktori gradskih preduzeća da odgovaraju svojom imovinom\n06.04.2016.\t• Novi Sad\t• 20\nDušan Bajić zvanično je predstavljen kao kandidata Lige socijaldemokrate Vojvodine za gradonačelnika Novog Sada.\nLSV: Privatizacijom Luke Novi Sad žele da dođu do jeftinog zemljišta\n06.03.2016.\t• Novi Sad\t• 10\nPovodom poziva Ministarstva privrede investitorima da kupe Luku Novi Sad, danas je reagovala i Liga socijaldemokrata Vojvodine.\nLiga samostalno na izbore i bez koalicije sa SNS, SPS, JS, SRS, DSS...\n03.03.2016.\t• Novi Sad\t• 11\nGlavni odbor Lige socijaldemokrata Vojvodine doneo je sinoć odluku o zabrani koalicija sa Srpskom naprednom strankom, Socijalističkom partijom Srbije, Jedinstvenom Srbijom, Demokratskom strankom Srbije, Dverima, Srpskom radikalnom strankom i drugim centralističkim i partijama desnice.\nLigaši sutra protestuju zbog smanjenog budžeta Vojvodine\n10.01.2016.\t• Info\t• 3\nLiga socijaldemokrata Vojvodine u ponedeljak, 11. januara organizuje protestnu šetnju u Beogradu zbog smanjenja pokrajinskog budžeta.


Andrija Vukčević u Spartaku\n348 21.07.2017 12:01 Volcano sport tim\nMladi reprezentativac Crne Gore Andrija Vukčević karijeru nastavlja u Spartaku iz Subotice. Naš internacionalac je iskoristio mogućnost da poslije godinu i po dana ugovora napusti Sevilju, jer klub iz Andaluzije nije mogao da mu garantuje minutažu.\n“Odlučio sam se za Spartak jer želim da imam što više utakmica u nogama, te na taj način budem potpuno spreman za obaveze u mladoj reprezentaciji. U klubu iz Subotice je Savo Pavićević, kao pomoćni trener, i on mi mnogo pomaže”, kazao je Vukčević za CdM.\nBrzonogi lijevi bek (20) će u Spartaku probati da nadoknadi propušteno, jer je u posljednjih 18 mjeseci odigrao ukupno trinaest utakmica za Sevilju B i San Fernando, klub u kom je proveo minulu polusezonu kao pozajmljen fudbaler.


Eliminacija branilaca Mariupolja značiće kraj pregovora, poručio Zelenski\nPredsednik Ukrajine Volodimir Zelenski, Kijev, 13. april 2022.\nUkrajinski predsednik Volodimir Zelenski zapretio je da će prekinuti razgovore sa Moskvom ukoliko ruske snage zbrišu preostale ukrajinske vojnike zarobljene u opkoljenom lučkom gradu Mariupolju, pošto su eksplozije potresle Kijev, Lviv i nekoliko drugih gradova nakon što je Moskva obećala da će intenzivirati napade tokom 51. dana rata.\n"Eliminacija naše vojske, naših momaka (u Mariupolju), će staviti tačku na sve pregovore", rekao je on u intervjuu za novinsku veb stranicu Ukrajinska pravda 16. aprila. "To će dovesti do ćorsokaka jer ne pregovaramo o našim teritorijama ili o našem narodu".\nMirovni pregovori su vođeni između dve strane od početka ruske invazije 24. februara, sa malo ili nimalo napretka.\nEksplozije u Kijevu i Lvivu\nSirene za vazdušne napade mogle su se čuti u mnogim delovima Ukrajine 16. aprila usred nastavka borbi, uključujući i Kijev, nakon što je Rusija rekla da će se osvetiti glavnom gradu nakon što je optužila Ukrajinu da gađa ruske pogranične gradove.\nGradonačelnik Kijeva Vitalij Kličko rekao je da je najmanje jedna osoba stradala, a nekoliko ranjeno u ranim jutarnjim napadima.\nUkrajinska vojska je saopštila da su ruski ratni avioni poleteli iz Belorusije u napade na Kijev i Lviv, dok je ukrajinska protivvazdušna odbrana oborila četiri krstareće rakete.\n"Za one Kijevljane koji su otišli i već razmišljaju da se vrate u prestonicu, molim da se uzdrže od ovoga i ostanu na bezbednijim mestima", rekao je Kličko u poruci na svom Telegram kanalu.\nIzveštaji od 16. aprila navode da su se teške borbe nastavile u nekoliko delova opkoljenog grada dok ukrajinske trupe pokušavaju da odbiju ruske vojnike koji su poslednjih dana bili podržani pojačanjem.\nZelenski tvrdi da bi Rusija mogla upotrijebiti nuklearno oružje\nZelenski je u svom noćnom obraćanju naciji rekao da će vojni uspesi i uticaj međunarodnih sankcija Rusiji odrediti koliko će rat trajati.\n"Uspeh naše vojske na bojnom polju je zaista značajan. Istorijski značajan. Ali još uvek nije dovoljan da očistimo našu zemlju od invazijskih snaga", rekao je.\n"Sankcije Rusiji su veoma ozbiljne, ekonomski bolne. Ali nije dovoljno da se izgladnji ruska vojna mašina. Moramo da promovišemo jače, destruktivnije sankcije. To će odrediti koliko će ovaj rat trajati", dodao je.\nZelenski je rekao za CNN u intervjuu emitovanom kasno 15. aprila da je do sada poginulo između 2.500 i 3.000 ukrajinskih vojnika, dok je još oko 10.000 povređeno u borbi. Rekao je da u taj broj ne računa civilne žrtve.


AVIONSKI MOTORI IZ PAZOVE: Nemačka kompanija MTU Aero Engines AG u martu započinje izgradnju pogona, u prvoj fazi posao će dobiti 400 radnika | Novosti.RS\nKOMPANIJA za proizvodnju softvera, delova i motora za avione, MTU Aero Engines AG iz Minhena će u drugoj polovini marta početi gradnju fabrike u Novoj Pazovi.\nPrvi radnici trebalo bi da počnu sa radom u novim pogonima za oko godinu dana od početka gradnje i tada će 400 do 500 njih dobiti ugovore na neodređeno vreme. Kako, za "Novosti", ističe predsednik opštine Stara Pazova Đorđe Radinović, ovo će biti jedna od najvećih investicija poslednjih decenija u Sremu.\n- Zemljište na kom će se graditi hale kompanije MTU pripada državi, tako da tu nismo imali nikakvih problema oko eksproprijacije - govori Radinović. - Objekti će biti izgrađeni kod bazena, u blizini raskrasnice Nova - Stara Pazova na 25 hektara. U planu je da radovi počnu za mesec i po dana, a da proizvodnja počne u martu 2022. godine. Izgradnja ovog giganta avio-industrije gotovo će iskoreniti nezaposlenost u našoj opštini, pošto je ona trenutno svega tri odsto. Ovde će biti posla i za stanovnike okolnih mesta koji gravitiraju prema Staroj Pazovi, pre svega za žitelje Pećinaca, Rume, Zemuna, Batajnice i Inđije.\nZa namenu otvaranja velike fabrike, država Srbija će nemačkom investitoru pokloniti zemljište vredno 6,25 miliona evra za izgradnju pogona za održavanje i popravku vazduhoplovnih motora i prateće usluge. Investicionim projektom navedeno je ulaganje od 4,8 miliona evra za infrastrukturno opremanje zemljišta, 45,9 miliona evra okvirno je rezervisano za projektovanje i izgradnju proizvodnih kapaciteta, a 50,2 miliona je vrednost planiranog ulaganja u novu opremu.\nNEMAČKI GIGANT POČINJE GRADNJU FABRIKE: MTU Aero Engines očekuje završetak izgradnje postrojenja u Srbiji 2023. godine\n03. 02. 2021. u 23:52\nPOMOĆ U BORBI PROTIV KORONE: Ministar Mali se zahvalio na donaciji i najavio novu investiciju Južne Koreje (FOTO)\n29. 01. 2021. u 19:52\n- Za rad u novim pogonima biće potrebno više od 100 visokokvalifikovanih ljudi, za šta smo već odvojili dva odeljenja u Tehničkoj školi, kako bi mlađi kadar bio adekvatno obučen - ističe Radinović. - Kada projekat bude kompletno završen biće izgrađeno nekoliko hala čija će površina biti od 30.000 do 50.000 metara kvadratnih. Nemci su pažljivo birali lokaciju, a mi smo ponudili najbolje uslove. Krajnji cilj je da bude zaposleno od 1.800 do 2.000 ljudi, što su neverovatne brojke. Za našu opštinu, ali i čitav sremski kraj ovo znači mnogo i tek će se videti benefit otvaranja ovakve fabrike, koja inače posluje u sto zemalja sveta.\nMTU se obavezao da izgradi objekat, odnosno da investira u osnovna sredstva minimum 100.900.000 evra do kraja 2025. godine.\nTEHNIČKA škola u Staroj Pazovi trenutno ima obrazovne profile u tri područja rada, mašinstvu i obradi, saobraćaju i hemiji, nemetalima i grafičarstvu. U ovoj obrazovnoj ustanovi kažu da je za potrebe fabrike za avio-delove iz Minhena za školsku 2021-2022. godinu planiran upis mešovitog odeljenja trogodišnjih dualnih obrazovnih profila od po 15 učenika za profil bravar-zavarivač i operater obrade.\nMTU Aero Endžins Stara Pazova motori Strane investicije Investicije nova fabrika avio-industrija Srbija i Nemačka delovi za avione avionski motori Đorđe Radinović\nVODEĆI nemački proizvodač avionskih motora MTU Aero Engines započeće ove godine izgradnju fabrike u industrijskom parku u blizini beogradskog aerodroma "Nikola Tesla", čije otvaranje je prema planovima, zakazano za 2023. godinu, objavio je danas portal Ex-Yu Aviation.\nRadujte se robovi.\nTo su samo minuti za remont motora, nema tu proizvodnje nazalost.


Vesti online / Sport / Fudbal / Albanac koji je izazvao haos u Beogradu pušten iz zatvora\nAlbanac koji je izazvao haos u Beogradu pušten iz zatvora\nIsmail Morina, poznatiji kao Balista, pušten je iz zatvora odlukom Vrhovnog suda Albanije.\nPušten na slobodu: Ismail Morina\nSud je odlučio da Morina do daljeg bude u kućnom pritvoru, a moraće da nosi takozvanun "nanogicu".\nMorina, koji je priznao da je podigao dron na utakmici između Srbije i Albanije u oktobru prošle godine na stadionu Partizana, uhapšen je 7. oktobra u Tirani zbog posedovanja oružja bez dozvole i to nekoliko dana uoči utakmice između Albanije i Srbije (0:2).\nMorina je tada uhapšen dok se vozio džipom, a kod njega je pronađen pištolj kragujevačke "Zastave".\nNakon pretresa automobila policija je pronašla još jedan pištolj TT i 30 metaka.\nFUDBAL Balista: Dron je osveta za paljenje albanske zastave u Đenovi!\nFUDBAL Srbija će u Albaniji (ipak) imati navijače\nFUDBAL Iz Albanije poručuju: Srbi, ne brinite!


Art magazin - Danijel Babić - Smrt vreba, slike i objekti\nNOVI SAD. Galerija Saveza udruženja likovnih umetnika Vojvodine (SULUV) predstavlja od 20. septembra do 9. oktobra 2021. izložbu slika i objekata Danijela Babića (1967, Očauš, BiH). Diplomirao je na Višoj školi za likovne i primenjene umetnosti u Beogradu i Akademiji umetnosti u Novom Sadu, odsek slikarstvo.\nSerija radova rađenih na nađenim, dobijenim ili kupljenim manekenskim lutkama, reklamnim banerima, kutijama i odbačenim reklamnim materijalima. Motiv lobanje kao simbol ljudske smrtnosti iskristalisao se kao dominantan motiv, te stoga i naziv izložbe "Smrt vreba". Deo radova nastao je i na klasičnom slikarskom platnu tehnikom akrilika, u periodu od 2017 - 2021. godine.\nOva izložba je samo još jedno podsećanje na našu prolaznost.\nDeo izložbe "Smrt vreba" postavljen je i u Kafe galeriji Frida Kahlo u Novom Sadu (Zmaj Jovina 21, I sprat). Postavka u Fridi je predviđena da traje tokom čitavog meseca oktobra 2021.\nDanijel Babić (1967, Očauš, BiH). Završio je srednju školu za grafički dizajn "Bogdan Šuput" u Novom Sadu. Diplomirao je na Višoj školi za likovne i primenjene umetnosti u Beogradu i Akademiji umetnosti u Novom Sadu, odsek slikarstvo. Dobitnik je specijalne nagrade za slikarstvo na 6. međunarodnom bijenalu umetnosti minijature, Gornji Milanovac 2000; priznanja internet magazina sa savremenu likovnu umetnost Art magazin (www.artmagazin.info) za uspešno predstavljanje u 2003. godini i za najbolju izložbu u 2011. godini (izložba "Re-creation", koja je priređena u Likovnom salonu Kulturnog centra Novog Sada).


Jeftini letovi iz Beograda za Zagreb - Avionske karte Beograd Zagreb - eSky.ba\nLetovi iz Beograda za Zagreb\nPretražite letove iz Beograda za Zagreb\nProvjerite najbolje ponude letova iz Beograda za Zagreb\nNikola Tesla - Pleso\n✔ Postoje li posebne ponude za letove iz Beograda za Zagreb na eSky.ba?\n✔ Mogu li se pobrinuti za osiguranje prilikom rezervacije leta iz Beograda za Zagreb?\n✔ Ako rezerviram let iz Beograda za Zagreb, mogu li rezervirati ujedno i smještaj?\n✔ Koje avio-kompanije nude letove iz Beograda za Zagreb?\nBudite sigurni, da na eSky.ba ponuda letova iz Beograda za Zagreb uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Beograd - Zagreb\nJeftini letovi za Srbiju Jeftini letovi iz Srbije Jeftini letovi za Niš Jeftini letovi iz Niša Jeftini letovi za Kapvern Jeftini letovi iz Kapverna\nJeftini letovi za Kostariku Jeftini letovi iz Kostarike Jeftini letovi do Gwalior Airport Jeftini letovi od Gwalior Airport


Kraljevačkoj fabrici džinsa EUROTAY omogućeno poslovanje u okviru Slobodne zone Kruševac - Pluton Logistics\n31. jula 2020. Milica Milosavljevic\tEurotay, fabrika džinsa Kraljevo, fabrika tekstila Kraljevo, izvoz, izvoz tekstila, izvoznici, Slobodna zona Apatin, Taypa\nU prostoru privrednog društva EUROTAY u Adranima nadomak Kraljeva, zahvaljujući saradnji carinarnica Kruševac i Kraljevo i uz podršku Uprave carina, otvorena je izdvojena filijala Slobodne zone Kruševac.\nOvo izvozno orijentisano preduzeće, deo turske grupacije Taypa, bavi se proizvodnjom džinsa za svetski poznate brendove. Turska kompanija, uz tri fabrike koje ima u toj zemlji, otvorila je i po jednu u Alžiru i Srbiji. EUROTAY raspolaže savremenom opremom, a u našoj zemlji zasad zapošljava 500 radnika, sa tendencijom proširivanja proizvodnih kapaciteta.\n– Nakon što se privredno društvo obratilo Upravi carina sa potrebom da se nađe način kako bi kompletno poslovanje i neophodne carinske procedure mogli da obave u Slobodnoj zoni Kruševac, u kratkom roku su obezbeđeni svi uslovi – saopštila je Uprava carina.\nNa taj način, omogućeno je neometano funkcionisanje privrednog društva u okviru Slobodne zone Kruševac, iako EUROTAY teritorijalno pripada carinarnici Kraljevo. Ovom velikom proizvođaču džinsa biće pružena bolja logistička podrška i efikasnije carinjenje.\n– Negovanje partnerskog odnosa sa privredom je prioritet. Nastojimo da prepoznamo potrebe kompanija i da im uvek, kada za to postoje zakonske mogućnosti, izađe u susret – navodi se u saopštenju Uprave carina.\n← Ovo su NAJVEĆE logističke kompanije u Rusiji\nMatej Zakonjšek preuzeo dužnost direktora Transportne zajednice →\nJapanska kompanija „Mei Ta“ gradi još jednu fabriku u Obrenovcu\n25. januara 2018. 24. januara 2018. marko\nSrpske firme na sajmu u Moskvi dogovorile izvoz vredan 27,6 mil EUR\n25. februara 2016. 23. aprila 2017. marko


Orban: Veber je uvredio mađarski narod\nTanjug 20. decembra 2020. 18:08\nBUDIMPEŠTA – Mađarski premijer Viktor Orban izjavio je u intervjuu objavljenom danas u konzervativnom nemačkom listu „Velt am zontag“ da je Manfred Veber, šef Evropske narodne stranke (EPP), uvredio mađarski narod.\n„Ovde su se svi pitali: Kakva je ovo osoba? Da li on misli da smo mi Evropljani druge klase? Ova stvar nije vezana za mene, već je reč o vređanju mađarskog naroda. Izgubili smo poverenje u njega“, rekao je Orban.\n„Uskoro neće moći da se napravi razlika između konzervativaca i socijalista“, rekao je Orban i dodao da EPP mora da sačuva svoj hrišćansko-konzervativni karakter.


RTS :: Nova fabrika u Bečeju, investicija od sedam i po miliona evra\nEkonomija Nova fabrika u Bečeju, investicija od sedam i po miliona evra\nsreda, 15. jan 2020, 13:02 -> 15:50\nNova fabrika u Bečeju, investicija od sedam i po miliona evra\nKompanija "Knot Autofleks Jug" Bečeju otvora novi pogon u koji je uloženo 7,5 miliona evra, a biće zaposlena 82 radnika.\nSvečanosti je prisustvovao i predsednik Aleksandar Vučić koji je imao sastanak sa rukovodstvom fabrike, nakon čega je obišao glavnu halu fabrike gde je razgovarao sa radnicima, kao i novotvoreni pogon za toplo cinkovanje.\nOtvaranje novog pogona u Bečeju pokazuje da oni koji su investirali u našoj zemlji nastavljaju to da rade, da su zadovoljni uslovima i da je napravljen dobar poslovni ambijent, poručio je Vučić.\nPredsednik je podsetio da je ovo drugi put da je u kompaniji "Knot Autofleks Jug" u Bečeju, i da je tu sa razlogom - zbog otvaranja pogona.\n"Drago mi je da ljudi koji su investirali, nastavljaju sa investiranjem, i to pokazuje da su zadovoljni uslovima i da smo napravili dobar ambijent u kojem oni mogu dalje da rade i zarađuju, a radinici da imaju bilja primanja i bolju budućnost za svoju decu", poručio je Vučić.\nPredsednik je najavio da će se raditi i obilaznica oko Temerina, što će žiteljima Bečeja i okoline olakšati put do Novog Sada, kao i brza saobraćajnica od Sombora do Kikinde.\nNa svečanom otvaranju pogona bili su i predsednik pokrajinske vlade Igor Mirović, predsednik Skupštine AP Vojvodine Ištvan Pastor, ambasador Nemačke u Srbiji Tomas Šib, direktor i suvlasnik "Knot Autofleksa Mađarska" Šandor Has Sabo, direktor "Knot grupacije Nemačka" Valentin Knot i predsednik Opštine Bečej Dragan Tošić.\nKompanija Knot proizvodi delove za auto-prikolice a u novi pogon uloženo je 7,5 miliona evra, od čega je Razvojna banka Srbije obezbedila 250.000 evra.\nU Kompaniji navode da je pogon za toplo cinkovanje proizveden prema najvišim standardima zaštite životne sredine uz primenu najsavremenijih tehnoloških dostignuća u ovoj vrsti površinske zaštite čelika.\nInače, fabrika "Knot Autofleks Jug" je u februaru 2017. godine otvorila pogon za proizvodnju delova za auto-prikolice na površini od 9.500 kvadrata u koji je investirano 1,3 miliona evra.\nPreduzeće postoji od 2003. godine, a osnovale su ga kompanija "Autofleks Knot" iz Kečkemeta u Mađarskoj i "Knežev grup" iz Srbije u odnosu 51:49 odsto vlasništva.\nKompanija je 2011. godine kupila pogon Livnice u Čoki od firme "ATB Sever" iz Subotice.\nOd 2003. godine u fabriku "Knot Autofleks Jug" uloženo je 19,5 miliona evra, a u "Autofleks livnicu" 4,5 miliona evra.\nKompanija ima 520 zaposlenih, a u 2019. godini ostvarila je promet od 29,2 miliona evra.\n(sreda, 15. jan 2020, 22:58) - tinaja [neregistrovani]\n(sreda, 15. jan 2020, 22:07) - anonymous [neregistrovani]\n(sreda, 15. jan 2020, 21:43) - anonymous [neregistrovani]\n(sreda, 15. jan 2020, 21:23) - anonymous [neregistrovani]\n(sreda, 15. jan 2020, 21:18) - Ivana [neregistrovani]\n(sreda, 15. jan 2020, 21:15) - Graje [neregistrovani]\n(sreda, 15. jan 2020, 20:38) - Miljana [neregistrovani]\n(sreda, 15. jan 2020, 17:53) - Goran [neregistrovani]\n(sreda, 15. jan 2020, 14:50) - anonymous [neregistrovani]\n(sreda, 15. jan 2020, 14:11) - Mina [neregistrovani]


Na koronavirus testirano 20 ljudi u Srbiji, niko nije zaražen - 27.02.2020, Sputnik Srbija\nMinistarstvo zdravlja od danas će dva puta dnevno objavljivati sve informacije u vezi s koronavirusom. 27.02.2020, Sputnik Srbija\nvirus korona se širi planetom, vesti, ministarstvo zdravlja\n08:23 27.02.2020 (Osveženo: 22:33 03.08.2021)\nInformacije će biti objavljivane u osam i 18 sati na sajtu Ministarstva na adresi Covid19.rs.\nKako je objavljeno na tom sajtu, do jutros u osam sati testirano je 20 osoba na koronavirus i svi nalazi su bili negativni, odnosno, niko nije zaražen.\nRedovno objavljivanje informacija o koronavirusu juče je najavio i predsednik Srbije Aleksandar Vučić, govoreći na konferenciji za štampu održanoj posle sastanka državnih zvaničnika povodom koronavirusa.\n„Mislim da je to ohrabrujuće za ljude, da mogu odatle da se informišu, a ne na osnovu laži onih koji su protiv vakcina, koji su brojali mrtve u poplavama, da ginemo od aerozagađenja...“, rekao je Vučić.\nOn je dodao da se država opredelila da otvoreno iznosi informacije u vezi sa koronavirusom i apsolutnu istinu.\n„Neke zemlje su se ponašale drugačije, nisu objavljivale da postoje zaraženi, čuvali su na taj način od psihoze svoje zemlje... Neke druge su napravile paniku, a mi smo se opredelili da potpuno otvoreno izađemo u javnost, da iznesemo apsolutnu istinu...“, rekao je Vučić.


Pet sudbonosnih utakmica Andree Pirla – Navijaci Srbija\nHome > Fudbal > Pet sudbonosnih utakmica Andree Pirla\nU fokusu će biti ligaški okršaji sa Napolijem, Atalantom, Milanom, Interom, kao i onaj sa Boginjom u finalu Kupa Italije\n„Pirlo je u nevolji“, deo je naslovnice kojom je današnji dan otvrorila italijanska Gazeta. Kako i ne bi bio kada Juventus gotovo izvesno prvi put posle devet godina neće odbraniti naslov šampiona Italije. I ne samo to, jučerašnji poraz od Beneventa otvorio je priče o tome kako Bjankoneri još ne mogu da garantuju sebi mesto u Ligi šampiona naredne sezone.\nSportski direktor Fabio Paratići je posle šokantnog poraza od ekipe Filipa Inzagija istakao da na severu Italije neće padati glave i da Andrea Pirlo jeste i ostaće deo Juventusove strategije za budućnost. Ipak, deluje da će pet utakmica definisati da li je on pravi čovek za klubu kluba koji ima ubedljivo najviše trofeja Serije A.\n(2,50) Gvajarena (3,00) Sol Amerika (2,90)\nPrva od pomenutih pet dolazi neposredno posle reprezentativne pauze kada će se na severu Italije obreti Napoli. Biće to svega tri dana nakon derbija dela Mole sa Bikovima na torinskom Olimpiku. Sa maksimalnih šest bodova iz ta dva meča nekada popularni Maestro učvrstio bi poziciju na klupi Stare Dame. Pod posebnom lupom od strane Andree Anjelija i Fabija Paratićija biće još okršaj u Bergamu sa Atalantom zakazan za 18. april, a onda i mečevi sa milanskim velikanima u maju – devetog Milan gostuje na Alijanc stadionu, a sedam dana kasnije na isto mesto dolazi Inter u pretposlednjem kolu.\nJuve trenutno kaska deset bodova za Neroazurima koji gospodare Serijom A. Iako su u opticaju još 33 boda, sa kontinuitetom igara koji demostrira ekipa Antonija Kontea, trenutno se deseti vezani Skudeto čini kao nemoguća misija za tiranina koji je u protekloj deceniji harao Apeninima. Još jedan pokazatelj nemoći bila je eliminacija od Porta u osmini finala Lige šampiona.\nDakle, pet ligaškim mečeva biće ključni za sudbinu osvajača Svetskog prvenstva iz 2006. godine. Naravno, podrazumeva se da dobija mečeve protiv Đenove, Parme, Bolonje, Udinezea… Konačno, peta sudbonosna utakmica biće finale Kupa Italije zakazano za 19. maj između pretposlednjeg i poslednjeg prvenstvenog kola. Rival će biti Atalanta protiv koje će Pirlo imati priliku da donese Juventusu bar jedan bitan pehar, ako izuzmemo Superkup koji se ne može podvesti pod Bog zna kakav podvig.\nCrvena zvezda ubedljiva na „krovu“


Kurti bi da Amerikanci odrede sudbinu Kosova, EU da gleda sa strane, a Srbi da se ne pitaju – Borba\nSudeći po porukama pobjednika izbora u Prištini Aljbina Kurtija, on bi da se dosadašnji dijalog sa Beogradom praktično poništi, a da Amerikanci odrede sudbinu Kosova.\nKada se detaljno protumače njegovi predlozi, Srbi nema šta ni da se pitaju u tim „pregovorima“, a i uloga EU je marginalizovana na – gledanje sa strane.\nKonkretno, Aljbin Kurti pokušava da, mimo odluke UN, za glavnog posrednika u dijalogu sa Beogradom nametne Ameriku, i tako jednostrano promijeni format pregovora. On želi da realizuje i svojih devet tačaka iz platforme za pregovore sa Beogradom još iz 2017. godine.\nKurti bi da promijeni format dijaloga i da uvede Amerikance\nLider Pokreta Samoopredeljenje Aljbin Kurti, najvjerovatnije budući premijer Kosova, smatra da bi dijalog sa Srbijom trebalo da bude sa drugačijim pristupom, te da bi trebalo „uzeti u obzir principe i vrijednosti uspostavljanja transatlantske dimenzije“.\nKurti smatra da bi izmene u dijalogu trebalo da idu u kontrasmjeru od onih koje je vodila administracija Donalda Trampa. Takođe, po njemu, dijalog bi trebalo da se uokviri i ciljevima za „obije zemlje“ – evropskim i evroatlanskim integracijama…\nMilovan Drecun, predsjednik Odbora za Kosovo i Metohiju u Skupštini Srbije kaže da bi Kurti trebalo da pojasni detalje svoje izjave jer ako priča o nekom preformatiranju dijaloga i nekim drugačijim principima, onda bi svi trebalo da vidimo o čemu se tu radi.\n„Kurti govori nemuštim jezikom. Mada, njegov stav po pitanju razgovora Beograd i Prištine definisan je izjavama koje je davao prije izbora. A tu se i ne vidi neki prostor za razgovor sem što je reko da će on biti taj koji će predvoditi delegaciju Prištine. Kao neko ko ne želi da realizuje ZSO i govori da sve mora da bude u skladu sa tzv. ustavom Kosova i da treba preispitati sve dosadašnje postignute sporazume, on zatvara svaki prostor za razgovore,“ uvjeren je Drecun.\n„Očigledno je da će imati veliki problem kada bude formirao vladu zbog tvrdog stava prema pregovorima sa Beogradom i ako bude želeo da ostane na vlasti taj stav će morati da mijenja,“ primjećuje Čelić.\nTo znači da će Kurti morati da snizi lestvicu svojih zahtjeva kada je riječ o dijalogu.\n„Sad to njegovo uporno insistiranje da pregovore umesto EU praktično vodi Amerika je signal za Beograd da ukoliko jedna strana traži promjenu formata, a ovde je očigledno u jednoj zavijenoj formi riječ o tome, onda i Beograd koji ima argumenata na pretek, može da zahtijeva takođe promjenu pregovaračkog formata. Na primer, da se u pregovore uključi i neka od zemalja koja podržava Srbiju i Rezoluciju 12 44,“ smatra Čelić.\nČelić sumnja da će Evropa, a pogotovu Njemačka, pristati da bude „druga violina“ u ovoj priči.\n„Ali, vjerujem da će EU pod komandom Angele Merkel izvršiti na njega uticaj da se sve vrati u okvire potpisane u Vašingtonu. O budućnosti pregovora Beograda i Prištine neće se ni raspravljati do septembra, dok se ne oformi vlada i ne izabere predsjednik Kosova. Međutim, postoji opasnost da će Kurti za to vrijeme pokušati da „progura“ svojih devet tačaka koje je za pregovore uspostavio još 2017. godine.\nOn podsjeća da je Kurti u svojoj platformi iznio sledeće; započinjanje novog dijaloga sa svim nacionalnim manjinama na Kosovu, uključujući, i Srbe; da se o Briselskom sporazum iz 2013. izjasni Venecijanska komisija; da se tačko definiše šta znači normalizacija odnosa između Kosova i Srbije; da dijalog Beograda i Prištine treba da bude zasnovan na dobrosusjedskim odnosima a ne da Kosovo bude strana u pregovorima (faktički priznanje, pa razgovori); da Kosovo i Albanija moraju iskoristiti Berlinski proces ne samo kao šansu da se prijave za razvojne projekte u EU; da novi odnos Prištine prema Beogradu zavisiti od kvaliteta ustavnih amandmana koji će biti usvojeni u Skupštini Srbije(izmena preambule srpskog Ustava).


Van Rompej: Garancija za trajni mir na Balkanu je ulazak svih zemalja u EU - Izazov\nNovi magazin 15. oktobra 2019. 20:25\n„EU je najbolja garancija za dugotrajan mir na Balkanu, to je san mnogih, to je dugoročna perspektiva“, rekao je Van Rompej na konferenciji „EU i Srbija: zajednička sudbina“, na kojoj je govorio i predsednik Srbije Aleksandar Vučić.\nVan Rompej je kazao da „razume Vučića kada kaže da su Srbiji za ekonomski razvoj potrebni i drugi partneri, izvan EU“ i dodao da Unija „nema ništa protiv toga“, ali „ključ za dalji prosperitet Srbije nije u Pekingu, Moskvi ili Ankari, već u Briselu“.\n„Koristi koje druge zemlje mogu da donesu Srbiji manje su od koristi koje EU može da ponudi Srbiji“, ocenio je predsednik Evropskog saveta od 2009. do 2014. godine.\n„Morate imati odnose u kojima može da dođe do poverenja, mora se obnoviti poverenje između Beograda i Prištine“, rekao je Van Rompej.\n„Siguran sam da će problemi koji se odnose na vladavinu prava i druge oblasti (u pregovorima Srbije i EU) biti prevaziđeni, ali za kosovski problem nisam siguran“, rekao je bivši belgijski premijer.\nVučić je rekao da je veoma retko da neko iz EU otvoreno kaže da je Kosovo „pitanje svih pitanja“ za prijem Srbije u EU, kao što je to danas učinio Van Rompej.\n„Svi drugi (iz EU) govore da je vladavina prava važnija od Kosova, a kada dođu na sastanak, pričaju samo o Kosovu, a ne o vladavini prava. To ne znači da ne moramo da poboljšamo stanje u nekim oblastima, ali uvek je Kosovo najvažnije“, naveo je Vučić.\nOn je kazao da „svi očekuju da Srbija prizna Kosovo“, ali da nema odgovora šta bi Srbija dobila zauzvrat.\n„Kada pitam da li Srbija može da računa na članstvo u EU do 2025. godine ako reši kosovski problem, stalno čujem odgovor ‘Pa, Aleksandre, vi ste pragmatičan čovek, vidite kakva je situacija’ „, naveo je predsednik Srbije.\nNa Vučićevo pitanje kada će Srbija postati članica EU ako rešenje za Kosovo bude postigla u naredne dve godine, Van Rompej je rekao da bi Evropska unija imala „moralnu obavezu“ prema Srbiji ako bi Beograd ispunio nešto što Brisel traži od njega.\n„Šta god da vam odgovorim, sumnjaćete u to što vam odgovorim“, rekao je Van Rompej na Vučićevo ponovno pitanje kada će Srbija ući u EU.\nVan Rompej je kazao i da EU i Srbija imaju „zajedničku sudbinu“ jer „dele iste vrednosti“, „deo su iste civilizacije“ i jer je Srbija okružena članicama EU.\nOn je naveo da EU „kaska za nekima“ u modernim tehnologijama, ali da su njene članice shvatile da mogu da postanu konkurentnije jedino zajedno.\n„Ako ne verujemo u EU, izgubićemo globalnu bitku. Mi imamo potencijal da budemo svetska sila, a za to je potrebna zajednička volja (članica EU)“, dodao je Van Rompej.


Zašto je štampa na tekstilu dobar vid marketinga? - Magazinčić\nZašto je štampa na tekstilu dobar vid marketinga?\nHome/Biznis/Zašto je štampa na tekstilu dobar vid marketinga?\nKada se prvi put pojavio marketing on se najpre odnosio na prodaju i kupovinu na tržištu. Tek krajem 19. veka pojavila se savremena definicija marketinga. Iako je poznata vekovima praksa marketinga i pošto se tradicionalni marketing isključivo odnosio na kupovinu i prodaju usluga i proizvoda, svoj vrhunac popularnosti marketing je doživeo tek sa razvojem moderne tehnologije i savremenog doba.\nDanas se u marketinške svrhe najviše koristi promocija kako bi se informisali potrošači, ubedili i podsetili da je upravo za njih određeni brend. Cilj promotivnih aktivnosti jeste da potrošače upoznaju sa novim uslugama i proizvodima, da ih zainteresuju, naglase o kakvoj vrednosti dređenog proizvoda je reč, stvore lojalnog kupca za određeni brend i utiču da se poveća prodaja. Kada je dobra promicija, onda se radije kupuje promovisani proizvod i on se u odnosu na konkurenciju izdvaja na tržištu.\nRazlikuje se nekoliko različitih tipova promocije:\nPromotivni kanali komunikacije\nPromotivni kanal komunikacije jeste kanal preko kojeg se plasiraju određene promotivne poruke, odnosno marketinške aktivnosti. U savremenom dobu neophodno je da se promocija obavlja pomoću različitih komunikacionih tehnika i kanala promocije, a kada se kombinuju različiti kanali komunikacije i promotivne tehnike postižu se najbolji promotivni efekti.\nKvalitetnije promotivne aktivnosti biće bolje ukoliko se poseduje znanje o korišćenju kanala komunikacije. Promotivne poruke moraju se prilagođavati ciljnoj grupi i kanalima komunikacije. Ranije su se poslovnim pismima slale poslivne poruke i ponude, a u to vreme je izuzetno značajna bila ova klasična korespodencija. Međutim, danas je mnogo teže doći do kupaca i privući pažnju korisnika.\nPre pojave Interneta klasnični mediji su imali poseban značaj, ali svakako ih ni u današnje vreme ne treba potceniti. Ipak, izmerite kakvu prednost vam nude danas klasični mediji, a onda se opredelite za budžet preko određenog kanala komunikacije, odnosno medija.\nI u savremenim dobu treba napomenuti da veliki značaj ima digitalna štampa na tekstilu, jer se na taj način o brendu razvija mnogo bolja slika.\nKada su nastale prve štamparije?\nLjudi su od davnina želeli da ukrase odeću. Mada se ne čini tako, ali štampa na tekstilu stara je i više od 5000 godina. Ipak, štampa na tekstilu tada i danas nije bila ista, jer se hiljadama godina pre ukrašavala odeća isključivo bojama koje su se nalazile u prirodi. A svakako među prvima bilo je ukrašavanje odeće.\nDirektna digitalna štampa\nDirektna digitalna štampa pojavila se tek krajem 20. veka kada su se i prvi računari pojavili. Danas je direktno štampanje motiva moguće isključivo preko specijalizovanog štampača i kompjutera. Mogu se postići neverovatni efekti na tkanini, osim što je postojana boja, odličan je i otisak i izuzetna je preciznost ove štampe.\nA logo firme danas je moguće štampati na svakom predmetu. Kada se logo štampa na tekstilu, onda se boje ne skidaju, a ako se održavaju na pravilan način duksevi, pantalone i majice onda ne pucaju boje, trajne su, jer ulaze u sam materijal i stapaju se sa materijalom.\nVažno je istaći da je štampa na tekstilu veoma otporna na svetlost, pranje i visoku temperaturu. Dizajneri imaju svu slobodu kreiranja, jer se na tekstilu mogu isprobati uzorci. A nema ni ograničenja kada je tiraž u pitanju. Mogu da se štampaju i različiti motivi, kao i različiti oblici logoa. Brzo i lako se štampa na tekstilu unikatan i originalan logo, pa nije važno da li se bira štampa na duksu, majici ili pantalonama.\nSlavko Pejovic2020-06-25T11:47:36+02:0011.6.2020.|Biznis|0 Comments


Vreme 989 - Portret savremenika – Savo Milosevic: Slobodni strelac\nAko ne postane predsednik FK Partizana naredne nedelje, to ne znači da ga nećemo gledati na važnim mestima, jer njegova upornost i dobra pripremljenost donosili su mu uspeh i tamo gde mu po znanju ponekad nije bilo mesto\nLjudi nisu navikli na takve fudbalere. U vreme kada je Savo Milošević, 37 godina, dolazio iz Bijeljine (BiH) pre dvadesetak godina u Partizan, na insistiranje tadašnjeg trenera u Fudbalskom savezu Jugoslavije Ivana Čabrinovića, pripadnici njegove, fudbalske kaste nisu važili za one koji znaju da artikulišu nešto više od driblinga, uklizavanja i jakog udaranja lopte. Norma je nekako nalagala da, ako niste Dragan Džajić, kao fudbaler možete da dobacite najviše do trenerske pozicije, ali daleko češće biste završavali kao ugostitelj.\n"Planiram da otvorim neki kafić", tipičan je odgovor koji smo mogli da dobijemo od fudbalera koji je bio na završetku karijere.\nIako nije tako izgledalo u danima kada se Savo pojavio u dresu Partizana 1992. godine, on nikako ne pripada takvoj grupi. Kažemo da nije izgledalo jer je u svojim mladim, "dizel danima", Milošević bio "tipičan predstavnik svoje generacije" – mladi, uspešni fudbaler u državi koja se neprestano urušavala, željan brze slave i dobrog ugovora sa nekim dobrim timom iz najvećih evropskih liga. Danas je on funkcioner vladajuće Demokratske stranke, kandidat za predsednika fudbalskog kluba "bez kojeg ne bi bio ono što danas jeste" i čovek koji veoma precizno zna da artikuliše u javnom nastupu svoje namere i da da ocenu onoga što vidi da se oko njega dešava. Milošević je iskočio iz klišea tipičnog govora sportista koji se svodi na nekoliko fraza: "pa sigurno", "definitivno", želimo da poručimo" i "bez njihove podrške ne bi’ mogli to da napravimo". Njegovi stavovi su jasni i izgleda da su se pročistili posle druženja sa domaćim političarima koji uprkos svemu imaju sposobnost, kada im je to u interesu, da na prijemčiv način formulišu poruke. Društvo iz DS-a, pripadnost jednoj političkoj ideji i delimično jasne namere obeležavaju sliku čoveka kome je nekako bilo suđeno da ostane sa titulom "fudbalera koji je odigrao najviše utakmica u dresu nacinalne selekcije", a kroz njegovu se ličnost prelamaju i odnosi unutar "vladajuće koalicije".\nUPRAVE I PARTIJE: Na izborima koji su zakazani za ponedeljak 21. decembra Savin protivkandidat će biti sadašnji predsednik kluba Dragan Đurić, vlasnik kompanije Zekstra (Zemun Extra), preduzetnik kome je to mesto pripalo nakon preseljenja Tomislava Karadžića na čelo Fudbalskog saveza Srbije. Tri godine posle povlačenja rukovodstva koje su predvodili generalni sekretar Žarko Zečević i predsednik Ivan Ćurković, Partizan ne uspeva da na duži rok stabilizuje odnose u upravi kluba, ali to posmatrano sa strane ne izgleda strašno jer niko ne pravi galamu zbog lošeg poslovanja, promašenih ambicija i neostvarenih namera, jer je uspostavljeno primirje sa "najvernijim navijačima", sa onima čiju je zabranu tražio pre nekog vremena tadašnji v. d. republičkog javnog tužioca Slobodan Radovanović, ali je nešto sprečilo "organe" da sprovedu tu najavu. U vreme kada je Žečević odlučio da se povuče u tokove "južnog potoka" (kao činovnik u kompaniji Jugorosgas), trajala je dvogodišnja kampanja Grobara protiv ovog "funkcionera", koji je za svoje dve i po decenije u klubu uspeo da ga isturi ispred neprikosnovene Crvene zvezde. Kratkotrajni boravak u fotelji predsednika Nenada Popovića, preduzetnika i visokog funkcionera DSS-a, nije mogao da donese promenu, ali se videlo da su se srpske političke partije aktivno ponovo bacile na kontrolisanje klubova koji sa sobom nose veliku famu i privlače pažnju velikog broja birača. Postojao je period u kome klubovi nisu bili potpuno u fokusu stranaka, pa se tu namnožila huligansko-privredna menažerija koju je teško danas otresti i postaviti stvari na drugačijim osnovama.\nU tom kontekstu posmatrano, kandidatura Miloševića može da se čita kao potez demokrata iz Krunske ulice u Beogradu da "preuzmu" i ovaj beogradski klub (jer su sa Zvezdom to uradili kada je Vladan Lukić, uz malu pomoć prijatelja, preuzeo klub prošlog proleća). Takva postavka je zgodna za čaršijske razgovore i za razvijanje novih "teorija zavere" po kojoj demokrate žele sve da kontrolišu u potpunosti ne bi li kontrolisali nikad ostvareni i sprovedeni proces privatizacije klubova (kao da se na njoj nešto može da zaradi). Ovoj tezi ide u prilog stav "navijača", onih koji vređaju sve osim Dula Vujoševića, Radovana Karadžića i Vojislava Šešelja, koji su Miloševiću ove jeseni poslali više puta jasnu poruku u vidu transparenta na kojem je pisalo "Savo odjebi". Nisu tajna političke i emotivne sklonosti onih koji se oglašavaju sa južne tribine stadiona u Humskoj ulici, nije nepoznat stav Miloševića o istim pitanjima, ali oni koji su "na vlasti" u klubu ne izjašnjavaju se ni o čemu.\nTako se Milošević, jedan od trojice najuspešnijih strelaca koje je Partizan dosad imao, našao u poziciji da vidi kako zapravo izgleda organizacija kluba kome je voljan da posveti još koju godinu svog života (osim ako je neiskren i sve radi kao partijski vojnik): trenutni upravni odbor bira način i ljude koji će ući u skupštinu preko nekih paraforuma i onda će tako izabrani delegati birati upravu. O tome kako izgledaju sednice skupštine FK Partizana "Vreme" je pisalo u broju 860 od 27. juna 2007. godine (Samoupravna metla privatnika) i teško je verovati da će se od te prakse odustati. Po tome se može zaključiti da bi izbor Miloševića bio veliko iznenađenje, jer je glasačka mašina unapred pripremljena, što za glasanje, što za debate. Iznenađenje bi moglo da se desi ako bi se desilo da nekadašnji gensek Zečević otvoreno zalegne za svog nekadašnjeg igrača jer je njegov uticaj u klubu "u svim strukturama" još uvek značajan. Pored toga, bez obzira na možda neoprezne Miloševićeve izjave u kojima je "ispljuvao" SPS i njegove članove koji su se umnožili u klubu, može da se dogodi dogovor na nivou Tadić–Dačić i da pretpostavljeni Đurićevi glasovi odu njemu.\nOva iznuđena matematika bi važila ako bismo uzeli zdravo za gotovo da je Milošević čovek od poverenje u DS-u, ali se nekako čini da je on u mnogo većoj meri "slobodan strelac" sklon da interpretira politiku i ideologiju stranaka na svoj način, a ne onako kako kažu stranačka uputstva. Kao što je u nekim delovima, u uspešnim delovima, svoje karijere rešavao situacije u šesnaestercu sledeći svoju intuiciju, on to čini i u ovim, političkim stvarima, u kojima želi da neke situacije istera na čistac ne shvatajući da u politici autogol može da bude i kada ubacimo loptu u protivničku mrežu. Njegovo druženje i podrška prijatelju i ranijem funkcioneru beogradskog ogranka DS-a Igoru Miklji, posle smene sa mesta gradskog sekretara za sport, pokazali su da nije u najboljim odnosima sa Draganom Đilasom, ali to ne mora mnogo da znači u komplikovanim unutarstranačkim kalkulacijama. Ipak, način na koji je govorio o ponašanju Đilasa, tolika otvorenost, govori da je za njega osećanje pravde ispred svake kurtoazije.\nOvu vrstu političke iskrenosti koja znači naivnost, Milošević je pokazao još u danima kada se pripremao pad Slobodan Miloševića, kada je sa pozicije jednog od najcenjenijih napadača u Evropi (u leto 2000. bio je najbolji strelac na Evropskom prvenstvu u Holandiji i Belgiji i prešao je iz španske Saragose u italijansku Parmu, uz transfer koji je niz godina bio u grupi najvećih u fudbalu) napao režim i pridružio se akcijama Otpora. Iz tog perioda datira njegova privrženost "demokratiji" i principima normalnog i uređenog društva. Svoj patriotizam je pokazivao na terenu.\nKARIJERA U KOPAČKAMA: Iako nikada nije bio prepoznat kao fudbalska veličina (kao Dragan Stojković, Dejan Savićević ili Predrag Mijatović uz koje je odrastao i stasavao u reprezentaciji), Milošević se izdvajao upornošću, odlučnošću i spremnošću da se uvek javi kada ga je "otadžbina zvala". Tim pristupom je osvojio i zaslužio poštovanje onih koji su mu na početku karijere pogrdno skandirali "Savo majmune" i upisao se u istoriju kao fudbaler koji je za nacionalni dres odigrao 102 utakmice za 14 godina i izgleda da ako ga ne prestigne Dejan Stanković, kapiten reprezentacije Srbije (do sada upisao 85 nastupa), neće niko dugo godina.\nKada je reč o njegovom fudbalskom putu, ne izgleda da je postigao sve ono za šta je možda bio predodređen. Kada su ga doveli kao tinejdžera iz BiH, važio je za malog supermena: izdvajao se snagom i spremnošću pa je brzo dobio priliku da igra u verovatno najboljem timu koji je Partizan imao, samo sreće nije imao, jer kada je trebalo da da svoj pečat na međunarodnoj sceni, uvedene su sankcije i sve se svelo na dominaciju kod kuće. Tim je vodio Ljubiša Tumbaković (Zečevićevo otkriće), a igrali su, pored Mijatovića, Saša Ćurčić, Albert Nađ, Budimir Vujačić, Slaviša Jokanović, Gordan Petrić. Posle nekoliko godine potpune dominacije u urušenoj i zatvorenoj ligi, Partizan je prodao svog golgetera (98 utakmica, 65 golova) engleskoj Aston vili. Iz tog perioda u Partizanu ostalo je da ga navijači nisu voleli – ni Partizanovi ni Zvezdini, i da su mu neretko zviždali i vređali ga kada je igrao za reprezentaciju.\nTri godine u Birmingemu, u plavo-ljubičastom dresu, ostaće mu u pamćenju po tri stvari: naučio je odlično engleski, postigao "evrogol" u finalu Liga kupa na Vembliju protiv Lidsa i dobio nadimak od tabloida u Engleskoj "miss-a-lot-ević" (parafraza njegovog prezimena: onaj koji mnogo promašuje). Sledeća stanica je bila španska Saragosa, tim srednjih kvaliteta, pa je izgledalo da se karijera jednog od većih srpskih talenata našla na nizbrdici. On je u leto 1998. igrao na prvenstvu sveta u Francuskoj, na kome su kopačke Peđe Mijatovića, Bergkamp i uopšte Holanđani sprečili jednu odličnu generaciju da napravi značajniji rezultat od šesnaestine finala.\nPrva sezona u Španiji bila je prilagođavanje ali, već u drugoj je Španija najpre, a potom i cela Evropa, imala prilike da spozna zašto je Milošević važio za fantastično talentovanog igrača. On je na prvih 16 utakmica u Primeri za Saragosu postigao 16 golova i to su verovatno najlepši trenuci u njegovoj karijeri. Mediji su ga opsedali, kolale su priče koji će klub da otkupi njegov ugovor, pominjali su se Real, Barselona, pričalo se o desetinama miliona maraka. Na kraju, kako smo gore već rekli, završio je u maloj Parmi koja je imala deceniju uspešnih igara u jakoj italijanskoj ligi. Tada se pričalo da je njegov transfer težak preko 80 miliona evra (dolazilo od njegovog menadžera), čime bi se, da je to bila istina, pridružio Zidanu, Ronaldu i Figu.\nAko je Parma dala veliki novac za Savine usluge, to se u krajnjem ishodu nije pokazalo kao dobra investicija, jer se on nije snašao u "tvrdom" italijanskom fudbalu, jednostavno ga nije krenulo kako valja, pa je sve više bio na klupi za rezerve nego na terenu. Posle slabe sezone, pozajmljen je najpre jednu sezonu Saragosi, potom Espanjolu i na kraju Celti iz Viga. U Španiji je igrao i bolje i više, ali je karijera bila pred okončanjem i počelo je svođenje računa. Ipak, poslednje godine u Španiji je proveo u malenoj Osasuni, u kojoj je stekao status heroja jer je "pod stare dane" značajno unapredio igru malog kluba i naročito se isticao golovima i igrom protiv velikih: Reala, Barse i Valensije. Poslednju profesionalnu sezonu igrao je u hladnom i dalekom Kazanju, u dresu Rubina, kome je doneo prvu titulu, a ove jeseni smo videli da je reč o nepoznatom, ali dobrom klubu koji ima svoje mesto u Ligi šampiona. Od reprezentacije se oprostio na utakmici protiv Bugarske prošle jeseni sa dva gola i dva promašena penala.\nOBRAZ I DELO: I pre nego što će okačiti "kopačke o klin" Milošević je govorio da namerava da živi u Srbiji i da vidi na koji način može da bude od koristi klubu koji ga je promovisao i državi uopšte. Njegovi prijatelji i saigrači Zoran Mirković i Gordan Petrić su već gazili tom stazom u Partizanu, pa su brzo odustali. Sada sede negde iza Sava, spremni da pomognu i oni, kao i bivši košarkaš Vlade Divac, takođe nekadašnji predsednik kluba (samo košarkaške sekcije). Milošević je za to da ljudi iz političkih partija budu u upravama, jer, kako je rekao na svojoj promociji u Hajatu proteklog vikenda – "politika se uvek mešala u sport, to nije sporno, ali važni su motivi".\nMilošević nudi svoj obraz i delo i želi da mu verujemo da su njegovi motivi dobri, bez obzira na to što se taj princip, koncept političara u upravama pokazao i pokazuje kao rđav i štetan, jer se ne zna šta kome pripada i ko se iza koga krije kada dođe do neprilika. Takođe, on se nije jasno izjasnio prema divljanju navijača, a javnost može zaista da podrži samo onog i one koji se jasno izraze i kažu da nam na stadionima nisu potrebne siledžije. On je protiv privatizacije, za koju se i ne zna kada bi mogla da se desi i u kom obliku, što je populizam (pravda ga brigom za zaposlene u klubu), i za afirmaciju omladinskog pogona (što je opšte mesto). Po čemu je on to onda bolji od Đurića i sličnih preduzetnika? To nam još nije pokazao, sem ukoliko ne smatra da je prethodnim delovanjem zaslužio poverenje i što ga 102 utakmice u nacionalnom dresu stavljaju ispred nekog drugog.\nUjedinjene zastave Partizana i Srbije na njegovoj zvaničnoj promociji izgledaju dobro, kao da su u kabinetu nekog predsednika. Pitanje je da li ga zaista može biti i na koji način pored onog za koga je Savo već glasao. A možda su sve to čaršijske priče.


SAD posle pet godina šalju ambasadora u Damask – Nadlanu.com\nVAŠINGTON, 17. februara 2010. (Beta-AFP) - Američki predsednik Barak Obama imenovao je dugogodišnjeg diplomatu Roberta Forda za ambasadora SAD u Siriji što je, prema oceni AFP, znak američkog otvaranja prema Damasku u okviru napora za uspostavljanje mira na Bliskom istoku.\nAko Senat prihvati to imenovanje, Ford će biti prvi američki ambasador u Damasku nakon pet godina. SAD su u februaru 2005. povukle ambasadora iz Sirije posle ubistva premijera Libana Rafika Haririja za šta su optužene sirijske vlasti.\nVašington je saopštio da je dobio saglasnost Sirije za slanje Forda za ambasadora, koji je ranije bio na službi u Alžiru i u Ambasadi SAD u Iraku.\nImenovanje novog ambasadora je objavljeno uoči posete visokog zvaničnika Stejt departmenta Vilijama Barnsa Siriji u cilju, kako je saopštila američka administracija, unapređenja dijaloga sa tom zemljom u "svim aspektima". Američko-sirijski odnosi su pogoršani još 2003. posle američke invazije Iraka kada je Damask prekinuo saradnju sa SAD.


Hronika - datum: 2020-01-13 DEVET OSOBA LAKŠE POVRIJEĐENO U SAOBRAĆAJNIM NEZGODAMA\nDeset udesa u jednom danu Deset udesa u toku dana U protekla 24 sata na putevima u zemlji dogodilo se deset saobraćajnih nezgoda, u kojima je devet osoba zadobilo lakše povrede, saopšteno je juče iz Auto-moto saveza Crne Gore\nPolicija je evidentirala deset udesa na crnogorskim putevima u toku jednog dana, u kojima nije bilo teže povrijeđenih učesnika u saobraćaju. Nadležni su opet apelovali na vozače da poštuju saobraćajne propise i prilagode brizinu kojom upravljaju vozilima.\nTakođe, iz Uprave policije su podsjetili vozače da su pojačane saobraćajne kontrole. Kako su istakli, cilj pojačanih kontrola je što bezbjedniji saobraćaj, kao i isključenje iz saobraćaja onih koji upravljaju autima pod dejstvom alkohola.\n– U protekla 24 sata na putevima u zemlji dogodilo se deset saobraćajnih nezgoda, u kojima je devet osoba zadobilo lakše povrede – saopšteno je juče iz Auto-moto saveza Crne Gore.\nKako su naveli, u višim planinskim predjelima i preko prevoja moguća je pojava poledice.\n– Magla smanjuje vidljivost mjestimično po kotlinama u sjevernim predjelima. Neophodna je oprezna vožnja prilagođena uslovima i stanju na putu i poštovanje pravila saobraćaja – saopštili su AMSCG.\nPodsjetili su da je u vremenskom periodu od 15.11.2019. godine do 31.3.2020.godine upotreba zimske opreme obavezna na putevima gde je to naznačeno saobraćajnom signalizacijom, bez obzira na vremenske uslove.\n–Upotreba zimske opreme za sva motorna vozila koja učestvuju u saobraćaju obavezna je na svim putevima ukoliko postoje zimski uslovi na putu (snijeg,led ili poledica) – naglasili su iz AMSCG.


OSM Televizija - I. Sarajevo: Izgradnja nove bolnice teče prema planu\nI. Sarajevo: Izgradnja nove bolnice teče prema planu\nIzgradnja nove Bolnice Istočno Sarajevo teče planiranom dinamikom, uprkos otežanim uslovima rada zbog vrućine, rekao je Davorin Turajlić iz firme "Marković invest", koja je izvođač radova.\nTurajlić je naveo da se grade tri etaže i dvije lamele, a u toku je betoniranje temeljne ploče, nakon čega slijedi postavljanje konstruktivnih elemenata po spratovima, stubova i greda, a onda ugradnja betonskih ploča.\nPrema njegovim riječima, planirano je da do kraja novembra budu završeni svi betonski radovi i objekat pripremljen za zatvaranje fasadnom bravarijom, da bi u zimskom periodu mogli da budu izvođeni unutrašnji građevinsko-zanatski radovi.\nPortparol Bolnice Istočno Sarajevo Dalibor Bošković rekao je da su u toj zdravstvenoj ustanovi zadovoljni dinamikom radova i nadaju se da će biti ispoštovani svi rokovi.\nPredsjednik Republike Srpske Milorad Dodik, premijerka Željka Cvijanović, ministar zdravlja i socijalne zaštite Dragan Bogdanić i direktor Bolnice Istočno Sarajevo Goran Todorović položili su 7. jula kamen temeljac za novu bolnicu, čija bi izgradnja i opremanje, prema najvišim standardima koje zahtijeva savremena zdravstvena ustanova, trebalo da koštaju 46,58 miliona KM bez PDV-a.\nDodik je tom prilikom predložio da se nova bolnica zove "Srbija", a planirano je da, kada u potpunosti bude završena, savremene medicinske usluge pruža za oko 120.000 stanovnika Sarajevsko–romanijske regije.\nPovršina zgrade biće 10.500 metara kvadratnih, a činiće je dva spojena objekta - stacionarni i tehnički, koji će biti povezani sa nedavno izgrađenim polikliničkim objektom.\nJoš iz iste kategorije: « Pronađeno tijelo nestalog Tome Ćire Dodijeljena odlikovanja za 28 poginulih boraca iz Sarajevsko-romanijske regije »


iOS 11 u aprilu 2018. stigao do 76% - IT RešenjaIT Rešenja\nYou Are Here: Home » Zanimljivosti » iOS 11 u aprilu 2018. stigao do 76%\niOS 11 u aprilu 2018. stigao do 76%\nAutor: Nebojša Rašković Datum: 30. 04. 2018. Rubrika: Zanimljivosti | komentar : 0\nApple zadnja dva meseca nije ažurirao svoje podatke vezano uz zastupljenost iOS platforme. Sve do 22. aprila na službenim stranicama kompanije prikazivani su podaci od 18. januara 2018. godine kada je iOS 11 imao 65% korisnika.\nČini se kako su u Apple-u čekali trenutak da iOS 11 dobije znatnije promene u odnosu na starije verzije iOS-a. To se i dogodilo pa je krajem aprila (22. aprila) Apple osvežio podatke navevši kako iOS 11 sada pokreće 76% njihovih mobilnih uređaja.\nRast jedne verzije iOS-a ujedno znači kako su ostale verzije u padu. Najviše je izgubio iOS 10 koji je sa januarskih 28% pao na ovomesečnih 19%. Sve ostale verzije (iOS 9 i stariji) smanjile su svoj udeo za 2%, pa umesto januarskih 7% sada imaju udeo od 5%.\nPovećanje udela od 11% iOS 11 može zahvaliti kako prodaji novih uređaja tako i nadogradnji starijih modela. Podsetimo, Apple je nedavno konačno u iOS-u omogućio isključivanje “featurea” koji je usporavao procesor na uređajima sa starijim baterijama. Taj potez je najverovatnije ohrabrio i deo korisnika starijih Apple-ovih uređaja koji su do sada bili nepoverljivi oko novih nadogradnji zbog mogućeg smanjenja performansi njihovih uređaja.


Zajednica Opština Crne Gore » Blog Archive » Model Odluke o naknadama za korišćenje opštinskih puteva\nVlada Crne Gore, na sjednici održanoj 11. februara 2021. godine, donijela je Odluku o visini, načinu i uslovima plaćanja naknada za korišćenje državnih puteva, koja je stupila na snagu 18. marta 2021. godine. Zakon o putevima i ova Odluka predstavljaju osnov za donošenje opštinske Odluke o naknadama za korišćenje opštinskih puteva, koja, shodno članu 114 Zakona o putevima, treba da se donese u roku od tri mjeseca od dana donošenja Odluke o naknadama za korišćenje državnih puteva.\nU cilju pomoći opštinama da blagovremeno izvrše zakonsku obavezu, tj. pripreme i donesu predmetnu odluku, formirana je Radna grupa od predstavnika opština i Sekretarijata Zajednice, koja je pripremila Model Odluke o naknadama za korišćenje opštinskih puteva. Model Odluke je dostavljen svim opštinama na korišćenje.


SAMO PAR SATI NAKON TRUMPOVE ODLUKE: Izraelski avioni gađali pozicije oko Damaska, odgovorila sirijska PVO - GlobalCir\n170 AMERIČKIH KONGRESMENA IZ OBJE PARTIJE PISALO BAJDENOVOJ ADMINISTRACIJI: ‘Izvršite pritisak na Tursku zbog kršenja ljudskih prava, Erdogan je zategnuo odnose između naše dvije zemlje’ - 54 minutos ago\nIzraelske snage gađale su večeras raketama mete u blizini Damaska, objavljeno je na sajtu “Al Masdar News”, samo nekoliko sati nakon što je američki predsjednik Donald Tramp najavio povlačenje SAD-a iz iranskog nuklearnog sporazuma.\nSirijska televizija je saopštila da je napad izveden na područje Kisva, dok je izraelska vojska odbila da komentariše saopštenja o napadu na Siriju i svojoj umiješanosti.\n– PVO Sirije je oborio dvije izraelske rakete, obje su bile uništene u području Kisva, u provinciji Damask – navodi se u saopštenju SAA.\nNeimenovani izvor na međunarodnom aerodromu u Bejrutu je saopštio Sputnjiku da su se mogućem trenutku napada u vazdušnom prostoru Libana nalazili izraelskei avioni.\nPrije napada u medijima se pojavila informacija da je Izrael podigao gotovost zbog navodnih iranskih vojnih planova u Siriji. U ovom trenutku na jugu Damaska SAA vodi borbe sa teroristima DAIŠ-a.


ODLAŽE SE GRADNJA? Bugari obustavili tender za 'Turski tok' - GlobalCir\nBugarska kompanija “Bulgartransgas” privremeno je suspendovala tender za izgradnju gasovoda od kompresorske stanice Nova Provadija do granice sa Srbijom.\nOva žalba bi mogla da odloži početak izgradnje dionice gasovoda “Turski tok” preko Bugarske do srbijanske granice u dužini od 484 km, čija se vrijednost procenjuje na 1,2 milijarde eura.\nTender je obustavljen zbog žalbe koju je bugarskoj Komisiji za zaštitu konkurencije podnijela državna kompanija Atomenergoremont, koja se bavi održavanjem i popravkom opreme u bugarskim elektranama, navodi se u saopštenju “Bulgartransgasa”, a prenose portali “SeeNews” i “Novinite”.\nU svojoj žalbi, Atomenergoremont je osporio objašnjenja “Bulgartransgasa” data na pitanja koja su postavila lica zainteresovana za učešće u postupku, a koja se, prema navodima ovih portala, uglavnom odnose na način finansiranja ugovora i rokove plaćanja.\nTender će, kako dodaje “SeeNews”, biti nastavljen ako regulator za konkurenciju odbije Atomenergoremontov zahtjev za obustavu tendera ili donese rješenje u korist “Bulgartransgasa”. Nakon toga, “Bulgartransgas” će morati da produži rok za podnošenje ponuda za onoliki vremenski period koliko je trajala obustava tendera.\nTender je dio većeg projekta za izgradnju nove infrastrukture za tranzit ruskog prirodnog gasa do Evrope preko ogranka gasovoda “Turski tok” koji će se protezati preko Bugarske, Srbije do Mađarske.\nBugarski operator prijenosnog sistema gasa “Bulgartransgas” je 24. decembra prošle godine raspisao tender za izgradnju novog gasovoda do granice sa Srbijom, a krajnji rok za podnošenje ponuda je bio 15. februar 2019.


Održana dva okrugla stola na temu „Uklanjanje arhitektonskih barijera na objektima u javnoj upotrebi”\nDatum objave: 29.11.2017 12:29 | Autor: Ministarstvo održivog razvoja i turizma\nDva okrugla stola na temu „Uklanjanje arhitektonskih barijera na objektima u javnoj upotrebi” održani su u opštini Tivat i Glavnom gradu Podgorica, u organizaciji Ministarstva održivog razvoja i turizma.\nDogađaj u Podgorici održan je 23. novembra, a pored predstavnika Glavnog grada učestvovali su predstavnici opština Danilovgrad, Kolašin i Mojkovac, dok je događaj u Tivtu održan 28. Novembra uz učešće predstavnika opština Tivat, Herceg Novi, Kotor, Bar, Budva i Ulcinj. Učesnici na događajima bili su starješine organa lokalnih uprava nadležnih za poslove uređenja prostora i izgradnju objekata sa saradnicima i predstavnici NVO koje se na lokalnom nivou bave pitanjima lica sa invaliditetom. Okrugli sto u Tivtu bio je poslednji od četiri Okrugla stola koje je Ministarstvo planiralo da održi do kraja tekuće godine.\nNa Okruglom stolu predstavljene su aktivnosti koje su lokalne uprave preduzele u cilju uklanjanja arhitektonskih barijera na objektima u javnoj upotrebi. Takođe, predstavljene su i planirane aktivnosti za naredni period, a razgovaralo se i o saradnji državnih i lokalnih institucija, kao i saradnji sa NVO sektorom.\nUčesnici oba Okrugla stola zaključili su da postoje pozitivni pomaci u ovoj oblasti, te da je većina opština uradila analizu objekata u javnoj upotrebi sa aspekta prisupačnosti, ali da da je potrebno nastaviti sa aktivnostima u cilju donošenja Akcionih planova i pogotovo realizacije istih, kako bi se objekti u javnoj upotrebi učinili pristupačnim za lica sa invaliditetom.


dopremljen "Topaz Driller"\nUkoliko pripremne aktivnosti budu realizovane planiranom dinamikom, prvo istražno bušenje će početi u ranije najavljenom roku, 25. marta\n“Posada je do subote bila u karantinu u Podgorici i počelo je njihovo ukrcavanje na Topaz Driller, a nakon toga slijedi pozicioniranje platforme i inspekcijski nadzor koji vrši nezavisna revizorska kompanija ADC koja ima 30 godina iskustva u inspekcijama bušećih platformi”, naveli su iz Uprava za ugljovodonike.\nKako su kazali, uporedo tokom vršenja inspekcije, na platformu će se dopremati oprema potrebna za bušenje koja se nalazi u Logističkoj bazi u Luci Bar.\nDruga istražna bušotina, koja je takođe dio Radnog programa predmetnog ugovora, bit će nešto bliža obali , na oko 18 km udaljenosti, bit će znatno plića – ne dublja od 1500m, dodaje se u saopćenju.\n“Koncesionari Eni i Novatek su, u skladu sa obavezama iz Radnog programa Ugovora o koncesiji za istraživanje i proizvodnju ugljovodonika, izvršili 3D seizmička istraživanja krajem 2018. godine, a tokom 2019. godine izvršena je obrada prikupljenih podataka, kao i geološke i geofizičke studije”, kaže se u saopćenju.\nNa osnovu obrađenih podataka definisan je prospekt za koji se vrši prvo istražno bušenje, prenosi RTCG.\nKriza vlasti u Crnoj Gori: Krivokapić optužio Abazovića i DF za rušenje Vlade\nOlimpijski centar Јahorina\nNaš poslovni rezultat u odnosu na prethodnu zimu, koja je bila najuspješnija po svim parametrima, poboljšan je za 26 odsto - rekao...


BiH /SDA bila protiv: Skupština KS-a usvojila Zakon o zakupu poslovnih prostora i zgrada / Radio Sarajevo\nBiH / SDA bila protiv: Skupština KS-a usvojila Zakon o zakupu poslovnih prostora i zgrada\n24. 07. 2019. u 16:36:00 Fena\nSkupština Kantona Sarajevo usvojila je Izmjene i dopune Zakona o zakupu poslovnih zgrada i prostorija kojim je konačno uređeno izdavanje poslovnih prostora koji su u vlasništvu općina.\nMinistar privrede Kantona Sarajevo Haris Bašić je na sjednici u obrazloženju zastupnicima Skupštine KS naveo da mnogi zakupci poslovnih prostora u vlasništvu općina zloupotrebljavaju ugovore o zakupu.\n"To čine na način da ne plaćaju mjesečnu naknadu ili da zakupljeni prostor koriste u druge svrhe, nakon čega dolazi do višegodišnjih sudskih procesa", kazao je Bašić.\nSmatra da je usvojenim izmjenama Zakona o zakupu poslovnih zgrada i prostorija Kantona Sarajevo problem riješen i omogućava općinama da prekinu zakup ukoliko se za njih redovno ne izdaje mjesečna naknada ili se prostor koristi u druge svrhe.\n"Nakon afere oko zakona o visokom obrazovanju, koja je dovela čak do ostavke resorne ministrice Zinete Bogunić, sada se ponavlja isti slučaj. Ministrica pravde Lejla Brčić je u mišljenju napisala da ove izmjene nisu u skladu sa Evropskom konvencijom o ljudskim pravima, koja je sastavni dio ustava BiH, a sada se odjednom na Skupštini KS forsira da ipak budu usvojene. Zašto i kome se žuri da usvoji zakon, za koji se zna da će sigurno biti osporen", saopćeno je iz SDA.\nTagovi: Skupština Kantona Sarajevo SDA Lejla Brčić Haris Bašić\nKS / Usvojen Nacrt zakona o lokalnoj samoupravi: Rasprava o raspodjeli prihoda\nSjednica / Skupština KS: Predviđeno hitno usvajanje Zakona o unutrašnjim poslovima


Mali: Srbija obara rekorde u poljoprivredi i izvozu (VIDEO) - eVršac\nMinistar finansija je tom prilikom istakao da izdvajanja za poljoprivredu rastu iz godine u godinu i da je ove godine izdvojeno 25 miliona evra za obnovu 200.000 seoskih domaćinstava.\nNedimović je istakao da će Srbija, kao zemlja hrane, u budućnosti imati mnoge prednosti odnosu na druge države.\n“To nikako ne bi moglo da nemamo mlade ljude koji ovde rade i da nemamo državu koja je sve to pomogla, jer samo zajedno možemo sve”, poručio je Nedimović.\nDirektor Instituta Biosens Vladimir Crnojević rekao je da nas čeka osavremenjavanje poljoprivrede kroz spoj sa informacionim tehnologijama i da je to velika perspektiva Srbije.\nDomaćin Duško Tasevski rekao je da je danas, uz pomoć tehnologija, digitalizacije i savremenih mašina, posao umnogome olakšan.\n“Uz pomoć ministartva u poslednjih nekoliko godina dobili smo podsticaje. Donacija Ministarstva znači ne samo finansijski, već znači i za samo selo koje je malo i na izdisaju, da podstaknemo i druge ljudi koji su tu da ulažu i da rade, i da ostanemo tu – svoji na svome”, poručio je Tasevski.


Snaga uma: Mentalni trening Stefa Karija - Men`s Health\nSnaga uma: Mentalni trening Stefa Karija\nStef Kari je po mnogo čemu jedinstven sportista i košarkaš. Posebna priča su njegovi rituali i pripreme za utakmice. Ogroman rad koji je uložio u svoju karijeru se počeo isplaćivati, a dokaz za to su i brutalni šuterski drilovi koji su njegov šut doveli gotovo do savršenstva a njegovu igru do MVP statusa.\nU nedavnom intervjuu za Bleacher Report njegov lični trener Brendon Pejn otkrio je neke od tajni Karijevog uspeha.\nKako trenira trenutno najbolji košarkaš NBA lige: Vežbaj kao Rasel Vestbruk\nKari ponekad za vreme svojih šuterskih i treninga kontrole lopte nosi specijalno dizajnirane eclipse naočare koje poboljšavaju vezu između mozga i vida. To u praksi košarkašu Golden Stejt Vorijorsa daje prednost na terenu tako što mu pomaže da na brži način vidi i obradi stvari tokom same igre. Na taj način on može brže da reaguje i da na efikasniji način sagleda situaciju na terenu.\nFitlight sistem unapređuje intrakciju vida i mozga na još višem nivou u odnosu na eclipse naočare. Ova tehnologija radi po principu postavljanja svetlećih diskova koji se postavljaju na zidove i parket, a svaki disk svetli u drugoj boji. Kako se pojedini diskovi pale tako Kari mora da reaguje i krene ka njima dok u isto vreme radi vežbe za kontrolu lopte. Ova vežba je vrlo zahtevna jer zahteva donošenje više odluka u isto vreme.\nPogledajte i 5 stvari koje niste znali o Stefu Kariju\nKAPSULA ZA IZOLACIJU\nUsred velikih fizičkih i mentalnih napora, potrebno je da sportisti stimulišu i odmore svoj um. Veoma popularna i za mnoge kontroverzna tehnologija se pojavila u vidu kapsula za izolaciju. Jednom nedeljno Stef Kari radi ovaj tretman koji je dizajniran da u potpunosti opusti naše telo i um. Nakon izlaska iz kapsule kod ljudi dolazi do mnogo veće čulne spoznaje i rada neurona, što je od velike koristi tokom napornih sezona.\nPročitajte i Poboljšajte rezulatate: 4 načina da izvučete najbolje iz treninga\nTags: Fitnes, košarkaši, mentalno jaki ljudi, Stef Kari, šuterski trening, život\nPrevious Kristijano Ronaldo postaje glumac!\nNext Šta je presudno za uspešan život i karijeru?


19.06.2017 u 21:25\nNarednih šest godina gledanje video-sadržaja na mobilnim telefonima i tablet uređajima rašće 50 odsto godišnje i 2022. godine činiće tri četvrtine ukupnog mobilnog saobraćaja, prognozira u najnovijem izveštaju kompanija „Erikson”. Povezivanje na onlajn društvene mreže beležiće porast od 38 odsto godišnje u istom periodu, ali će u ukupnom saobraćaju pasti na 11 odsto 2022. godine zbog jačeg rasta videa, pokazuje ovogodišnji „Erikson mobiliti riport”. „Na društvenim medijima i drugim sajtovima sve je više integrisanog video-sadržaja, što je posledica sve većih ekrana, bolje rezolucije i novih platformi koje podržavaju striming”, navodi se u izveštaju. „Jutjub” je i dalje dominantan sa od 40 do 70 odsto ukupnog video-saobraćaja na svim posmatranim mrežama, nezavisno od vrste\n16.06.2017 u 19:17\nU knjizi „The One Device: The Secret History of the iPhone”, koja je nedavno objavljena, navedeno je da bivši izvršni direktor kompanije „Epl” Stiv Džobs (1955–2011) nije želeo da se bavi proizvodnjom mobilnih telefona jer je smatrao da smartfoni neće biti mnogo popularni. Nakon što su zaposleni u kompaniji izvršili veliki pritisak na njega, Džobs se konačno složio sa tim da bi „Epl” mogao da napravi i svoj prvi pametni telefon, napisao je autor Brajan Merčant. „Zatim su najbolji inženjeri kompanije odjednom nestali, a malo ko je znao da su zapravo učestvovali u tajnom ’Eplovom’ projektu. Oni koji su pristali da učestvuju, postali su deo jedne od najvećih kreativnih sila 21. veka”, navedeno je u knjizi. Ali, to nije bilo lako izvesti, opisuje autor knjige. Inženjeri su danonoćno\n22.04.2017 u 20:30\nItalijanski sud priznao vezu između mobilnog i tumora\nSud na severu Italije presudio je da tužitelj, koji tvrdi da je dobio tumor na mozgu zbog mobilnog telefona, treba da dobije obeštećenje od države. Roberto Romeo, dugogodišnji rukovodilac u italijanskom „Telekomu”, izjavio je pred sudom u mestu Ivrea da je zbog posla poslednjih 15 godina bio prinuđen da koristi mobilni telefon od tri do četiri sata dnevno i da je zbog toga dobio tumor na mozgu. „Nisam imao izbora osim da telefonom pričam sa kolegama kako bih organizovao posao. Petnaest godinama sam stalno zvao, iz kuće, automobila... Vremenom se javio osećaj da mi je desno uvo blokirano, a tumor je ustanovljen 2010. godine. Srećom, nije zloćudan ali ja ne čujem ništa na to uvo jer mi je uklonjen slušni živac”, preneo je „Gardijan” Romeovu izjavu italijanskim medijima. Medicinski veštak\nČeka se u redovima, a nije „ajfon”\nOsnivač „Epla” Stiv Džobs mnogima je bio idol, sasvim očigledno i Karlu Peju iz kineske kompanije „Uanplus” (Oneplus) koja proizvodi telefon pod istim imenom. Osim što mu je na radnom stolu Džobsova figurica, slogan brenda je „Nikad se ne zaustavljaj”, pozajmljen iz citata američkog tehnološkog vizionara: „Pronađi ono što voliš, a ako još nisi našao, nastavi da tražiš, ne zaustavljaj se.”\n06.04.2017 u 19:00\nNema pomoći za decu zavisnu od mobilnih\nKada je M. R. pokušala devetogodišnjem sinu da oduzme mobilni telefon, njen mezimac se bacio na zemlju, počeo da vrišti, urliče i da se udara po glavi. U napadu besa istrčao je u dvorište, a kada je majka izašla za njim, uzeo je kamen i gađao je. Istog trenutka uzela je dete za ruku i otišla u Dom zdravlja u kojem je zatražila uput za neku od državnih klinika. Izabrani lekar nije znao u koju ustanovu da je uputi, pa je detetu zakazao pregled u Dečjoj klinici za neurologiju i psihijatriju, gde joj je rečeno da je sa njenim sinom sve u redu i da ne mogu da joj pomognu.


Lokalni žene koji su zainteresovani za onlajn online dejting, Upoznavanje Sex\nLokalni Žene Koji Su Zainteresovani Za Onlajn Online Dejting\nDa li tražite partnera? Pretražite nove članove u nastavku i možda baš pronađete svog savršenog partnera. Pošaljite poruku i organizujte sastanak ove nedelje. Naša zajednica ima više od hiljadu registrovanih korisnika koji su oduvek tražili da se upoznaju sa nekim kao što ste Vi! Registrujte svoj 100% besplatan profil danas\nŽenskoBoca Raton, Florida, SAD\nSamo sex, sto perverzniji to Bolji\nSamo seks grub jak mastovit\nSamo seks seks\nŽenskoLaktaši, Republika Srpska, Bosna i Hercegovina\nFatalnu zavodnicu zeljna paznje I dobrog seksa.


Univerzitet na tržištu – komercijalizacija visokog školstva Derek Bok – Biblioner online knjižara\nNaslovna / Online knjižara / Clio / Univerzitet na tržištu – komercijalizacija visokog školstva Derek Bok\nUniverzitet na tržištu – komercijalizacija visokog školstva\nAutor: Derek Bok\nUniverzitet na tržištu – komercijalizacija visokog školstva Derek Bok quantity\nDa li je sve u okviru univerziteta na prodaju ukoliko je cena povoljna? U ovoj knjizi, jedan od vodećih prosvetnih stručnjaka u Americi upozorava nas da je odgovor često potvrdan. Sveobuhvatno posmatrajući sve veću komercijalizaciju akademskih institucija, Derek Bok temeljno istražuje napore američkih univerziteta da novčano profitiraju ne samo od sporta, već, sve češće, i od obrazovanja i istraživanja.\nAutor pokazuje kako takvi poduhvati podrivaju osnovne akademske vrednosti i šta univerziteti mogu da učine da bi ograničili štetu koja nastaje. Suočeni sa ovakvim iskušenjima, iz silne želje da zarade novac, univerziteti čine sve više ustupaka na štetu osnovnih akademskih vrednosti. Iako preduzetnički univerziteti mogu uspeti na kratke staze, Bok ističe da će samo one institucije koje se čvrsto drže akademskih vrednosti, čak i na uštrb više isplativih ulaganja, steći poverenje javnosti i zadržati ugled fakulteta i studenata.\nKombinujući veliko iskustvo rektora i analitičnost uglednog pravnika, Derek Bok istražuje znake preterane komercijalizacije u svakom segmentu univerziteta. Njegova ozbiljna procena sadašnjeg stanja u sportovima, naučnim istraživanjima i obrazovanju na daljinu, i njegov poziv na preispitivanje i zauzdavanje, trebalo bi da privuče pažnju veća svakog fakulteta u zemlji. Napisao je iskrenu, smelu i važnu knjigu u pravo vreme.\nFrenk. H. Rouds, počasni rektor Univerziteta Kornel\nIskustva izneta u ovoj knjizi svedoče o tome da u pogledu komercijalizacije univerziteta postoje brojne mogućnosti i još brojniji problemi. Možda je ona dobar povod da se i kod nas otvori ozbiljna rasprava o toj temi.\nIz pogovora dr Srbijanke Turajlić\nBudi prvi koji će recenzirati “Univerzitet na tržištu – komercijalizacija visokog školstva\nDerek Bok” Poništi odgovor\nEvropa u globalnom dobu\nVesna Injac Malbaša


Preminula kompozitorka Isidora Žebeljan - MediaSfera\nSrpska akademija nauka i umetnosti saopštila je da je 29. septembra, u 54. godini, preminula akademik Isidora Žebeljan (Beograd, 27.9.1967), jedna od najprominentnijih i najizvođenijih srpskih kompozitorki na svetskoj muzičkoj sceni.\nPažnju internacionalne javnosti Isidora Žebeljan je privukla operom „Zora D“, koja je premijerno izvedena u Amsterdamu 2003, u režiji Ser Dejvida Pauntnija. Od tada je neprekidno dobijala porudžbine najznačajnijih svetskih festivala, ansambala i institucija, od Venecijanskog bijenala do Fondacije Berlinske filharmonije.\nAkademik Isidora Žebeljan je bila jedna od najistaknutijih savremenih srpskih kompozitorki muzike za pozorište i film. Komponovala je muziku za četrdeset pozorišnih predstava u svim značajnim kućama u Srbiji, Norveškoj, Hrvatskoj i Crnoj Gori. Za svoj rad na tom polju tri puta joj je dodeljena Sterijina nagrada. Pored toga, dobitnica je velikog broja nagrada i priznanja za svoj rad, kako u Srbiji tako i u inostranstvu.\nNjen odlazak je veliki gubitak za celokupnu srpsku i svetsku umetnost i kulturu.\nRadila je na nekoliko filmskih partitura, uključujući i orkestraciju muzike Gorana Bregovića za filmove „Dom za vešanje“, „Arizona drim“, „Podzemlje“ (u režiji Emira Kusturice), „Kraljica Margo“ (režija P. Šero) i „D serpent kis“ (režija P. Ruselo).\nAutor je muzike za film Miloša Radivojevića „Kako su me ukrali Nemci„, za koju je 2011. godine dobila nagradu za najbolju originalnu muziku na Filmskom festivalu u Sopotu, kao i nagradu srpskog FIPRESCI-ja, 2012. godine.\nTagoviIsidora Žebeljan kompozitor preminula


Inovativnost u korišćenju alternativnih materijala - Titan\nInovativnost u korišćenju alternativnih materijala\nTrajni napori Titan Cementare Kosjerić i stalno traganje za načinima da se što više očuvaju prirodni resursi, rezultirali su, između ostalog, zamenom korišćenja prirodne sirovine – boksita, alternativnim materijalom: sekundarnom sirovinom – suvim pepelom (nusprodukt termoelektrana). U budućnosti, na ovaj način, obezbeđuje se proizvodnja koja, jednim delom, zahteva manju potrošnju električne i toplotne energije.\nPre sprovođenja ove ideje, u fabričkom krugu postojala je otvoreno skladište suvog pepela, sa uticajem na radno okruženje. To je kompaniji, kao jednom od lidera u oblasti životne sredine u ovom delu Evrope, bio dovoljan motiv da konstruktivno reaguje i da zbrine pepeo, tako što je za njega izgrađeno zatvoreno skladište – silos. Njegov kapacitet iznosi približno 300 t, i oslonjen je na armiranu betonsku konstrukciju sa 8 betonskih šipova, dubokih oko 16 m.\nCeo projekat rezultat je kreativnih i inovativnih ideja tima kompanije, koji je morao da odgovori na različite izazove prilikom realizacije. Pre svega, trebalo je uklopiti novo rešenje, fizički i procesno, u postojeći automatski sistem za kontinualnu kontrolu kvaliteta sirovinskog brašna, na način koji neće uticati na tehniku proizvodnje, niti je poremetiti.\nOsim smanjenja uticaja na neposredno okruženje uklanjanjem jednog otvorenog skladišta, Titan Cementara Kosjerić je pokazala da razmišlja odgovorno, dugoročno i na nacionalnom nivou. Doprinos je očigledan u rešavanju problema nusprodukta u termoelektranama, pošto se pepeo, u stvari otpad dobijen u procesu proizvodnje energije, vraća na ponovno korišćenje, kao aditiv, u proizvodnji cementa. Činjenica da se upotrebljava pepeo iz kompanija koje nemaju rešen problem njegovog odlaganja, govori o izuzetnoj korisnosti ovog projekta za ekologiju države.


Politika: Joksimovićeva sa Mekalisterom o evropskim integracijama Srbije - BalkaniYUm.TV '); } //]]>\nU saopštenju Vlade Srbije navodi se da je ministarka Joksimović čestitala Mekalisteru na izboru za predsednika AFET-a - Spoljnopolitičkog komiteta Evropskog parlamenta.\nJoksimović je naglasila da je članstvo u Evropskoj uniji strateško opredeljenje Vlade Srbije, i da su reforme koje se sprovode u funkciji poboljšanja standarda i boljeg života građana.\nMinistarka je istakla i da evropske integracije predstavljaju najbolji mehanizam za unutrašnji razvoj i napredak zemlje.\nPodestila je da je Srbija očekuje da, tokom malteškog predsedavanja Unijom, otvori poglavlja za koja je tehnički spremna: 26 - tiče se kulture i obrazovanja, a zatim i 20 i 29, o industrijskoj politici i preduzetništvu, odnosno carinskoj uniji.\nNaglasila je, međutim, da zbog prethodnih iskustava, ostajemo oprezni u najavama.\nJoksimović i Mekalister razgovarali su o Rezoluciji o Srbiji, koju on priprema. Ministarka je prezentovala poziciju Srbije po brojnim pitanjima i amandmanima koji su predloženi od jednog broja poslanika i poslaničkih grupa u Evropskom parlamentu. Izrazila je očekivanje da će Mekaslitser, kao i ranije, uspeti da sačini izbalansiran dokument.\nDejvid Mekalister pohvalio je napredak Srbije u procesu evroskih integracija i pozitivno ocenio rezultate reformi koje se u Srbiji sprovode.\nJadranka Joksimović zahvalila je Dejvidu Mekalisteru na aktivnom i otvorenom pristupu i spremnosti da sasluša naše stavove.